Bakıda "qaçaq" işləyən bu təşkilata pulu KİM VERİR?\n09:27 2 Noyabr 2016\nRəsmi sənədlərdə fəaliyyəti təsdiqlənməyən və ya buna dəlalət edəsi bir qanuni dəstəvuz olmayan struktur işləyirsə, üstəlik onlarla insanın əməyindən bəhrələnirsə və bu əməyə də pul ödənirsə, deməli, iki variantdan biri göz qarşısındadır: ya heç bir vergi ödənilmədən ödənilən məbləğlər vasitəsilə işlər görülür, ya da əməyinin müqabilində pul alanlar həmin məbləğləri köçürmələr və ya bank hesablarına ödənişlər vasitəsilə əldə edirlər.\nABŞ və ya Avropa Birliyi ölkələrində hansısa şirkət, fond və ya qurum belə fəaliyyət göstərərsə, bütün hallarda qanunsuzluq sayılır. Qərbdə gəlirləri vergidən yayındırmaq ən ağır cinayətlərdən biridir və bu baxımdan bəhs etdiyimiz "yayınma" sxemini gerçəkləşdirənləri çox ağır cəza gözləyir.\nAmma belə işlərlə "Azadlıq Radiosu/Azad Avropa" (RFERL) məşğuldursa, onda Qərb "demokratiyası"nın yazılmamış qanunları yazılmış qanunları üstələyir.\nÇünki ortada hədəflər, geosiyasi maraqlar, marionet müxalifət təşkilatlarına və merkantil mənafelərinin təminatına çalışan "müxalifətçi"lərə yardımlar kimi "çox önəmli, demokratik məsələ"lər var.\n... 2005-ci ilin martın 29-u. Qırğızıstanda "lalələr inqilabı" kimi qələmə verilən dövlət çevrilişindən, prezident Əsgər Akayevin devrilməsindən cəmi 5 gün sonra "The New York Times" qəzetində "ABŞ Qırğızıstanda xalq inqilabına yardım etdi" başlıqlı məqalə dərc olundu.\nMəqalədə deyilirdi ki, ABŞ Dövlət Departamentinin kontrolundakı iki quruma - "Milli Demokratiya Fonduna (National Endowment for Democracy, NED) və "Azadlıq/Azad Avropa" (RFERL) radiostansiyasının Qırğızıstandakı fəaliyyətinə 12,2 milyon dollar ayrılmışdı.\n"Məhz "Azadlıq Radiosu" sayəsində biz Qırğızıstanın kütləvi informasiya vasitələrində demokratik mübarizənin aktivləşməsi görüntüsünü yaratmağa nail olduq və bu, radiostansiyanın önəmini bir daha göstərdi", - amerikalıların etirafıdır bu.\nQırğızıstandan sonra Ukrayna, Moldova, Rusiya, Belarus, Azərbaycan, Qazaxıstan, Türkmənistan, Tacikistan - bir sözlə, postsovet məkanının ən müxtəlif ölkələrində "Azadlıq Radiosu" (RFERL) mövcud hakimiyyətə əks mövqedə duran qüvvələrin maliyyələşdirilməsi, həmin qüvvələrə siyasi, mediativ və təşkilati dəstəyin verilməsi istiqamətində aktiv istifadə olunur.\nFəqət Belarus, Rusiya və Azərbaycanda "Azadlıq Radiosu" qarşısına qoyduğu məqsədlərə, Vaşinqtonun fəaliyyət proqramının gerçəkləşdirilməsinə nail olmayıb. Səbəb rəsmi Minsk, Moskva və Bakının "söz və fikir azadlığına yardım" adı ilə müxalifətin ən radikal, aqressiv qisminin ABŞ-dan çeşidli yollarla, pərdələnmiş şəkildə maliyyələşdirilməsi kanallarının qapadılması oldu.\n"Azadlıq Radiosu" son illərdə ABŞ-ın postsovet məkanı ölkələrinin daxili işlərinə "kütləvi informasiya vasitəsi" adı ilə müdaxilə alətinə çevrilməklə bahəm, belə müdaxiləni "adiləşdirib qanuniləşdirmək" vasitəsidir.\nTəsadüfi deyil ki, "Azadlıq Radiosu"nun seçdiyi mövzular, obyektivlik meyarı kimi qələmə verilən, amma ABŞ-ın xüsusi xidmət strukturlarının təqdim etdiyi məlumatlar əsasında hazırlanan kompromatlar olan araşdırma və təhqiqatların məcrası "Freedom House" təşkilatının bəyanatları ilə unison səslənir. Özünü "bütün dünyada azadlıq və demokratiyanın səsi" kimi tanıdan "Freedom House" 192 ölkə və 14 ərazinin "azad", "qismən azad" və "azad olmayan" təki dəyərləndirildiyi "Dünyada azadlıq" (Freedom in the World) hesabatı ilə məşhurdur.\nHəmin hesabat açıqlanan kimi "Azadlıq Radiosu" tərəfindən yayılır, şərh və müzakirə edilir.\nAzərbaycan, bəlli, "Azadlıq Radiosu" və "Freedom House" təşkilatını qane edən, razı salan ölkələr sırasında yer almadığından ölkəmizdə sürəkli olaraq mifik "siyasi qaçqın siyahı"ları tərtib olunur, sonra da radiostansiya və sözügedən qurum həmin siyahılara əsasən Bakını "dəyərləndirir".\n"Azadlıq Radiosu" Azərbaycanda əvvəl radiotezliklərdən məhrum edilib, redaksiya möhürlənib, bu strukturda vergidən yayınma və külli miqdarda maliyyə vəsaitinin mənimsənilməsi ilə bağlı istintaq hələ də davam edir - amma "Azadlıq Radiosu"nun saytı çalışır, intensiv rejimdə fəaliyyət göstərir.\nİlk baxışdan paradoksdur: Azərbaycanda leqal fəaliyyət göstərməyən qurumun işçiləri var, onlar çalışırlar və belədirsə, maaş, yaxud qonorar alırlar.\nHəmin işçilərin pullarını kim, necə, hansı yollarla verir?!\nSuala cavab tapmaq çətin deyil.\nAdətən, ABŞ-ın postsovet məkanı ölkələrinə, o cümlədən Azərbaycanın daxili işlərinə kobud müdaxilə cəhdlərindən bəhs olunanda media bir qayda olaraq qeyri-hökumət təşkilatlarının fəaliyyətinə diqqət ayırır. Lakin hakimiyyətlərin devrilməsi proqramının tərkib hissəsi formatını almış fəaliyyəti səciyyələndirəndə - məhz belə, çünki "Azadlıq Radiosu"nun tarixinə nəzər salmaq kifayətdir - əsas məqam yaddan çıxarılır.\nAzərbaycanda fəaliyyəti qeyri-legitimləşən "Azadlıq Radiosu"nun saytının intensiv fəaliyyətinin sirri məhz maliyyə, ayrılan milyardlarla dollarlıq "pul seli"nin tərkibindəki "milyon dollarlıq axınlar"dadır.\n"Azadlıq Radiosu"nun Azərbaycan və rus dili versiyalarına, yəni redaksiyalarına İlkin Məmmədov rəhbərlik edir. Azərbaycan vətəndaşı olan bu şəxs Bakı Dövlət Universitetinin Jurnalistika fakültəsini bitirib, 2008-ci ildən Praqada Azərbaycan xidmətində çalışır və ayrılan maliyyənin paylaşdırılması, qonorar və maaşların müəyyənləşdirilməsi ilə məşğuldur.\nSosial şəbəkələrdə aktivliyi Praqadakı mərkəzi ofisin rəhbərliyi tərəfindən "arzuolunmaz" sayılmış İlkin Məmmədov rəhbərliyinin ilkin dövrlərində sələfi Kənan Əliyevin "kambek"inə yol verməməklə məşğul idisə, son aylarda "Azərbaycan müxalifətinə, ölkədə demokratik institutların bərqərar olması və vətəndaş cəmiyyətinə dəstək" adı ilə Azərbaycanda hakimiyyət dəyişikliyinin reallaşdırılmasına - fərq etməz, silahlı qiyam, üsyan, kütləvi iğtişaşlar və xaos - yönəlmiş səylərin "bazisinin möhkəmləndirilməsi" ilə məşğuldur.\n"Azadlıq Radiosu"nun fəaliyyəti, əslində, demokratiya kanonları ilə ziddiyyət təşkil edir. Nədən ki, rəsmi Bakını hədəfə alan, az qala bütün materiallarında, reportajlarında, şərh və xəbərlərində "Azərbaycanda vəziyyətin nə qədər pis olduğunu" vurğulamağa, yaşananlara sürəkli olaraq "tünd eynək"dən baxan bu sayt indiyədək bir dəfə olsun belə (!) müxalifət düşərgəsindəki çoxsaylı qrant qalmaqallarını, siyasi təşkilatların və xüsusilə də partiyaların hansı mənbələrdən maliyyələşdirildiyini, onillər boyu rəsmi olaraq heç bir yerdə işləməyən "vicdanlı, cəsarətli, iradəli və qətiyyətli müxalifət lider"lərinin hansı mənbələr hesabına gündəlik yaşamlarını təmin etdiklərini araşdırmayıb, heç bu istiqamətdə jurnalist təhqiqatları aparmağa cəhd də göstərməyib.\nAzərbaycanda absurd "siyasi məhbus siyahı"ları ilə bağlı aqressivləşmiş müxalifətin bir yox, 3 siyahısının olmasını; bu siyahıların təsdiqlənməsi, yəni qrant qismində külli miqdarda vəsaitin alınması üçün bütün etik və mənəvi normaların unudulduğu biabırçı mübahisələrin, dartışmaların və davaların getdiyini "Azadlıq Radiosu" görməzdən gəlir.\nEyni zamanda, Azərbaycandakı radikal müxalifət partiyalarının liderlərinin təşkilata üzvlük biletlərini satışa çıxararaq bunu gəlir mənbəyinə çevirmələri, Avropa ölkələrində siyasi sığınacaq alan müxalifətçilərin artıq total əksəriyyətini belə "biletli" fırıldaqçıların təşkil etdiyini də "Azadlıq Radiosu" görmək istəmir.\nTəsadüfi deyil ki, "Azadlıq Radiosu"nun Bakı bürosunun bağlanmasından sonra qanun qarşısında cavab vermək istəməyənlər Avropanın müxtəlif ölkələrinə qaçıblar: onların müvəqqəti yaşam statusu almaları isə Azərbaycanın istintaq orqanlarının işini çətinləşdirməklə yanaşı, "Azadlıq Radiosu"nun rəhbərliyi üçün də problemlər yaradıb.\nİnanılması çətin olsa da, belədir: rəsmi Vaşinqton radionun Azərbaycan xidmətindəki maliyyə yeyintilərini etiraf edib və bu sahədə araşdırmalar aparır.\nAmma bu barədə rəsmi açıqlama verilmir, çünki belə olarsa, Vaşinqton Azərbaycanda "demokratiyanı dəstəkləmək" adı ilə çirkin işlərə əl atdığını boynuna almış sayılacaq, 2014-cü ildə möhürlənmiş Bakı bürosunun Praqa ofisi vasitəsilə qeyri-qanuni maliyyələşdirilməsi faktının danılmazlığını təsdiqləyəcək.\nDigər məqam "Azadlıq Radiosu"nun Azərbaycan redaksiyasının saytda rus versiyasının inkişafına xüsusi diqqət ayırmasıdır.\nƏldə etdiyimiz məlumatlara görə, rus dilindəki versiyanın maliyyələşdirilməsini Praqa ofisi 2,6 dəfə artırıb və istisnasız olaraq bütün yazılar məhz Praqa ofisində redaktə ilə düzəlişlərə məruz qalandan sonra saytda yer alır.\nHəmin yazıların leytmotivi həmişəki "Azərbaycanda hər şey pisdir" refrenidir.\n"Azadlıq Radiosu"nun Azərbaycan xidmətinin fəaliyyətindəki yeni çalarlar da bəhs etdiyimiz nüanslarla bağlıdır. Belə ki, İlkin Məmmədov və onun başına topladığı şəxslər haqlarında Azərbaycan mediasında və sosial şəbəkələrdə dərc olunan istənilən formada, hətta ən cüzi gileylənmənin yer aldığı yazıları, xəbərləri və Facebook statuslarını toplayır, sonra bu "informativ məcmu"nu Praqa ofisinin rəhbərliyindəki 3 şəxsin elektron poçtuna, habelə NED, "Freedom House" və "Amnesty İnternational"a yollayaraq "məruz qaldıqları təqiblərin bariz nümunələri" kimi interpretasiya edirlər.\nBunu Azadlıq Radiosunun Azərbaycan xidmətinin rəhbəri Kənan Əliyev da bir zamanlar könülsüz şəkildə etiraf etmişdi.\nO Kənan Əliyev ki, başçılıq etdiyi kollektivdə ustacasına gerçəkləşdirilən "qiyam" və intriqalar nəticəsində vəzifəsindən kənarlaşdırılandan sonra uzun müddət "oyundan kənar" qalmışdı.\nK.Əliyev indi "Azadlıq Radiosu" və "Amerikanın səsi"nin birgə layihəsi olan "Nastoyaşee Vremya"nın baş redaktorudur.\nDediyinə görə, "Azadlıq Radiosu"nun Azərbaycan xidmətinin fəaliyyətindən "xəbəri" yoxdur və Praqadakı mərkəzi ofisdə "başqa işlərlə məşğuldur".\nO işlərin özü də maraqlıdır.\nAmma bu, ayrı mövzudur.\n... Kiyevdəki Maydandakı olaylar zamanı ABŞ-ın dövlət katibinin müavini Viktoriya Nuland "aksiya barədə obyektiv məlumat əldə etmək" adı ilə oraya yollanmış, kütləvi aksiyanın ssenaridən kənara çıxmaması üçün zəruri təlimatlar vermiş, sonra da "demokratiya qəhrəmanları"na peçenye paylamışdı.\n"Azadlıq Radiosu"nun Praqadakı mərkəzi ofisində də belə zarafat dolaşır: "Azərbaycanla bağlı peçenyelərin çoxunu, görən, kim alır?!"\nDeyilənə görə, bu zarafatı radionun "qaçaq" Bakı bürosuna uzaqdan rəhbərlik edən İlkin Məmmədov heç sevmir...\nBakıda qaçaq işləyən bu təşkilata pulu KİM VERİR


TRACECA: Cənubi Qafqazın nəqliyyatındakı dəyişikliklər Aİ-nin Azərbaycana marağını artırıb – MÜSAHİBƏ | DƏNİZ XƏBƏR\nTRACECA: Cənubi Qafqazın nəqliyyatındakı dəyişikliklər Aİ-nin Azərbaycana marağını artırıb – MÜSAHİBƏ\nAvropa-Qafqaz-Asiya Nəqliyyat Dəhlizinin (TRACECA) Hökumətlərarası Komissiyasının Azərbaycan üzrə milli katibi Rüfət Bayramovun “Report”a müsahibəsi:\n– Bu günlərdə Avropa İttifaqı qonşuluq və genişlənmə komissarı Oliver Varhelyinin Azərbaycana səfəri oldu və qonağımız Bakıda keçirdiyi mətbuat konfransında regionun nəqliyyat-kommunikasiya məsələlərinə də toxundu. Necə düşünürsünüz, nəqliyyat-kommunikasiya baxımından Avropa ölkələrinin Azərbaycana olan marağında hansı dəyişikliklər nəzərə çarpır?\n– Avropa İttifaqı qonşuluq və genişlənmə komissarı Oliver Varhelyinin səfərində əsas mövzu liman məsələsi idi. Çünki görüşlərdə Bakı Ticarət Limanı barədə söhbətlərə də çox yer verildi. Bakı limanı Xəzər hövzəsində ilk “yaşıl liman” statusu olan limanlardandır. Avropa İttifaqının irəli sürdüyü siyasətin bir hissəsi də yaşıl texnologiyaların tətbiqidir. Bakı limanı həmin meyarlara cavab verir.\nHazırda ATƏT-in “yaşıl liman”larla bağlı regional layihəsi var. Artıq bu layihə çərçivəsində birinci baza hazırlanıb. Bu da Xəzər dənizində Türkmənistan, Azərbaycan və Qazaxıstan limanlarını birləşdirən bir platformadır. Bu platforma ilə rəqəmsal texnologiyaların tətbiqi və bu texnologiyalar üzərindən həmin limanların uzlaşdırılması məsələləri təklif edilir. Digər tərəfdən, Avropa Şurasının nəqliyyatla bağlı “TENT-T” platforması və onun şərqə doğru genişləndirilməsi məsələsi var. Azərbaycan da qərblə şərqi birləşdirən bir ərazi olduğu üçün Avropanın bura marağı artır. Hazırda geostrateji və geosiyasi vəziyyət dəyişdiyinə və bölgədəki kommunikasiyalar açıldığına görə proseslərdə Avropanın Azərbaycana olan marağının şahidi oluruq.\n– Son dövrdə Cənubi Qafqazın nəqliyyat infrastrukturunun dəyişilməsi yönündə yeni imkanlar ortaya çıxıb. TRACECA tərəfindən bölgənin nəqliyyat sistemi kontekstində gedən proseslər hansı formada tədqiq edilir?\n– Keçən ayın sonunda TRACECA Hökümətlərarası Komissiyasının Baş katibi Brüsseldə olmuşdu və orda Avropa İttifaqı ilə regionun nəqliyyat məsələləri barədə görüşlər keçirmişdi. İlkin təklif olaraq Avropa İttifaqının TRACECA ilə bərabər bir texniki layihə həyata keçirməsi barədə danışıqlar gedir. Bölgədə üç tərəfli platformanın tətbiqinin təhlili, Zəngəzur dəhlizinin açılmasının hansı faydalarının olacağı, eyni zamanda bölgənin perspektiv və çatışmazlıqları barədə söhbətlər müzakirə mövzusudur. Burda Rusiya, İran, Türkiyə və regional ölkələrin birləşdiyi bir platforma nəzərdə tutulur və ilkin olaraq bu ölkələrin nəqliyyat məsələsi gündəmə gəlir. Bu ölkələr arasında yeni nəqliyyat infrastrukturu qurulandan sonra ticarətin həcmi də artacaq və tədricən digər iqtisadi sferalarda da artımlar baş verəcək.\n– TRACECA çərçivəsində yükdaşımalarda yeni rəqəmsal texnologiyaların tətbiqi barədə konsepsiya hazırlanmışdı. Bu istiqamətdə işlər nə yerdədir?\n– Konsepsiya hazırlanıb. Bu barədə bir neçə istiqamətdə işimiz gedir. Gündəmdə olan təşəbbüslərdən biri qlobal tranzit sənədidir ki, bunu biz Beynəlxalq Nəqliyyat Diplomasiya Mərkəzi ilə birlikdə işləyirik. Bu işlərə “İDM” şirkəti və Hollandiyanın nüfuzlu konteyner daşımaları şirkətlərindən olan “Maersk” şirkəti də qoşulub. Müəyyən bir platforma yaradılıb ki, hazırda bu platformanın dəyərləndirilməsi prosesi gedir. Bu, blokçeyn texnologiyası üzərində qurulmuş bir platformadır. TRACECA çərçivəsində yükdaşımalarda blokçeyn texnologiyasından istifadə oluna bilər.\n– TRACECA ölkələri arasında “Vahid tranzit sazişi”nin imzalanması məsələsi gündəmdə idi…\n– Bəli, TRACECA ölkələri arasında “Vahid tranzit sazişi” hazırlayırıq. Bu da elektron bir sənəd olacaq, sərhəddə alınan icazələrlə bağlı məsələləri həll edəcək, və yükdaşıma prosesini daha da səmərəliləşdirəcək. Sazişin tərkib hissəsi olaraq sərhədlərdə elektron növbələrin tətbiq edilməsi məsələsinin də ölkələr tərəfindən qəbul edilməsinə çalışırıq. Xüsusən Azərbaycan-Rusiya, Azərbaycan-İran sərhəddində belə bir sistemin tətbiqi bir sıra məsələlərin həllinə kömək edəcək.\n– Sadaladığınız işlərin nə vaxta reallaşması gözlənilir?\n– Bu ilin sonuna qədər ölkələrin “Vahid tranzit sazişi” ilə bağlı müqaviləni qəbul etməsini gözləyirik. Bu, hər ölkənin daxili razılaşdırma prosedurlarından asılıdır. Azərbaycan bu prosesi 2-3 aya keçə bilsə, digər ölkədə bu altı aya, bir ilə qədər çəkə bilər. Hökümətlərarası Komissiya ilə imzalanmanın oktyabr ayına yaxın baş tutmasını gözləyirik. Bundan sonra sənədin TRACECA ölkələri tərəfindən qəbul edilməsi qalır ki, bu da bu ilin sonu və ya növbəti ilin ortalarına qədər də çəkə bilər.\n– TRACECA çərçivəsində vahid rəqəmsal platformanın tətbiqi hansı yeniliklərə yol aça bilər?\n– Əsas prinsip odur ki, yükdaşıma prosesi rəqəmsal platformada keçirilsin, sənədlər azalsın. Çünki dəniz daşımaları, dəmiryolu daşımaları və avtomobil daşımalarının hərəsində bir sənəd istifadə olunur. Müxtəlif ölkələrdə hüquqi bazalar müxtəlifdir. Hazırda bunları bir arada birləşdirən vahid elektron sənədin üzərində çalışmalar gedir. Bundan sonra yükdaşıma prosesinin izlənilməsi də elektron formada rahat bir şəkildə təşkil oluna bilər. Digər müxtəlif sərhəd-keçid prosedurlarında da elektronlaşmanın tətbiqi işləri şəffaflaşdıracaq. Bununla biz daha rəqabət qabiliyyətli olacağıq.\n– Bir qədər də işğaldan azad edilən bölgələrimizdə yeni yaradılan nəqliyyat infrastrukturu barədə danışaq.\n– İşğaldan azad edilən ərazilərdə yeni dəmiryolu xəttinin çəkilməsi bölgənin nəqliyyat infrastrukturunu təkmilləşdirəcək, Naxçıvanla Azərbaycan arasında yükdaşıma prosesini daha səmərəli edəcək və Naxçıvanın da iqtisadi vəziyyətini yaxşılaşdıracaq. Azərbaycan Naxçıvanın iqtisadi səmərəliliyini təşkil etmək üçün üçüncü ölkələrdən asılı olmayacaq. Həmin infrastrukturun yaradılması zamanı minlərlə əhali işə cəlb olunacaq. Digər tərəfdən, Türkiyə, İran, Rusiya və Yaxın Şərq ölkələri arasında səmərəli nəqliyyat-kommunikasiya şəbəkəsi yaradılacaq ki, bu da Azərbaycanın tranzit potensialını dəfələrlə yüksəldəcək. Ümumilikdə bu kommunikasiyaların açılması Cənubi Qafqaz bölgəsinə yeni bir nəfəs verəcək. Çünki bütün məhdudiyyətlər aradan qaldırılacaq və bölgədə olan ölkələr öz aralarında həm rahat şəkildə ticarət edə, həm də yük daşıya biləcək.\nPrevious articleSabah güclü külək əsəcək, rayonlara dolu düşəcək\nNext articleCari ilin birinci yarısında dəniz quldurları 68 dəfə gəmilərə hücum ediblər


Ruzinizin artmasını istəyirsinizmi? - elyurd\ntime: [11:14] 26 January 2021\nUstad Mohsin Qiraətinin əxlaq dərslərindən… İnfaq imkanlı insanlara aiddir, o kəsin ki, qüdrəti var, o kəsin ki, abırı var. O kəs ki, üzməyi bacarır, o kəsin ki, dili var. Quran buyurur: “Beləliklə, (elçi) Süleymanın yanına gəldikdə (və hədiyyəni təqdim etdikdə, Süleyman) dedi: «Yoxsa mənə (azacıq) bir mal ilə yardım edirsiniz? Halbuki Allahın mənə […]\nکلیدواژه : AzərbaycanDuaelyurdəxlaqıislamİslam əxlaqıMüsəlman


Prezident niyə Lələtəpəylə hədələyir?\n2021, 11 May, çərşənbə axşamı, Bakı vaxtı 22:02\nİlham Əliyev, cəbhə bölgəsi 12.11.2016\n“İndi də hər iki ölkə rəhbərliyi bir-birlərinə güclərini göstərməklə bağlı polemika aparırlar”\n“İşğal edilmiş torpaqlarda, Dağlıq Qarabağda elə bir hərbi hədəf yoxdur ki, bu gün biz onu məhv edə bilməyək. Əgər erməni silahlı qüvvələri aprel döyüşlərindən düzgün nəticə çıxarmasalar, gələcəkdə Lələtəpə kimi bir çox uğurlu əməliyyatlar olacaq”.\nBu bəyanatla prezident İlham Əliyev noyabrın 12-də Füzuli rayonunda, hərbçilər qarşısında çıxış edib.\n“Cəsarətli bəyanat deyil”\nMünaqişələrin Həlli Mərkəzinin rəhbəri Elxan Mehdiyev yada salır ki, aprel döyüşlərindən sonra Azərbaycan tərəfində tezliklə Dağlıq Qarabağ münaqişəsinin həlliylə bağlı ümidlər yaranmışdı. Erməni tərəfinin Putinlə görüşü, özünü münaqişənin həllinə yaxın göstərməsi bu ümidləri daha da artırmışdı:\n“Ancaq Vyana və Sankt-Peterburq görüşündən sonra bəlli oldu ki, Ermənistan Rusiyadan müasir silahlar almaq və cəbhə xəttindəki mövqelərini möhkəmləndirməyə vaxt qazanmağa çalışıb. İndi erməni tərəfi, ümumiyyətlə, danışıqlara gəlmir, əksinə, onlar hələ psixoloji üstünlük dönəmi yaşayır və Azərbaycana qarşı son vaxtlar yenidən hədə-qorxu siyasəti aparır. İlham Əliyevin son bəyanatları da buna hesablanıb ki, danışıqlar bir nəticə verməsə, Lələtəpə kimi əməliyyatlar yenə ola bilər”.\nElxan Mehdiyev deyir ki, ancaq bu bəyanatlar cəsarətli səslənmir: “Prezidentinbu bəyanatı sərt, cəsarətli deyil, Azərbaycan torpaqlarının azad edilməsinə yönəlməyib. Daha çox mülayim şəkildə verilən tutqun bəyanatdır".\n“Ermənistana verilən sərt cavabdır”\nMillət vəkili Rasim Musabəyov isə bir müddət öncə erməni tərəfinin Azərbaycanın işğal olunmuş torpaqlarında genişmiqyaslı hərbi təlimlər keçirdiyini yada salır. Prezidentin bəyanatını Ermənistana verilən sərt cavab kimi qiymətləndirir:\n“Onlar ağızdolusu “İskander” nümayiş etdirirlər, deyirlər ki, “cəbhə xəttini möhkəmləndirmişik”. Cənab prezident də buna cavab verir. Həmsədrlər isə deyir ki, indiki vəziyyəti qoruyub saxlayaq. Bilmirəm, dekabrda xarici işlər nazirlərinin görüşü baş tutacaq, ya yox, ancaq Ermənistanın bu günkü mövqeyinə baxanda, o görüşlərin də heç bir faydası yoxdur. Cənab prezident də deyir ki, torpaqlarımızda ikinci erməni dövlətinin yaradılmasına razılıq verməyəcəyik. Məcburiyyət qarşısında qoyulanda torpaqlarımızı güc yolu azad etməyə hazırıq. Əlbəttə, danışıqlarda irəliləyiş olmazsa, torpaqlarımız hərbi yolla azad edilməlidir”.\n“Hərə özünün aldığı silahın gücünə uyğun ritorikanın sərtləşdirir”\nMünaqişələr üzrə ekspert Əvəz Həsənov-un sözlərinə görə, indi həm Ermənistanda, həm də Azərbaycanda aprel ritorikasından da sərt ritorika başlayıb.Bu, özəlliklə, Ermənistanda güclüdür:\n“Ermənilər “İskander”i alandan sonra Azərbaycanda da İsraildən “dəmi çətir” tipli hərbi qurğunun alınması xəbərləri yayılmağa başladı. İndi də hər iki ölkə rəhbərliyi bir-birlərinə güclərini göstərməklə bağlı polemika aparırlar. Azərbaycanda əmindirlər ki, Ermənistanın Rusiyadan aldığı silahlar onun karına çatmayacaq. Ermənistanda da əmindirlər ki, Azərbaycanın indiyədək aldığı silahlar Rusiyadan alınanlarla müqayisədə o qədər güclü deyil. Ona görə hərə özünün aldığı silahın gücünə uyğun ritorikanı sərtləşdirir”.\n“Azərbaycan heç vaxt özbaşına hərbi əməliyyatlar keçirə bilməz”\nHərbi ekspert Telman Əbilov-un fikrincə, bu cür bəyanatlar daxili auditoriyaya hesablanıb:\n“Həm də güc göstəricisidir”\nAzərbaycanın noyabrın 12-də genişmiqyaslı döyüş təlimlərinə başlamasına gəlincə, politoloq Elxan Mehdiyev deyir ki, hərbi təlimlərin sayı və miqyası artırılmalıdır:\n“Bu təlimlər ordunun döyüş qabiliyyətinin artırılmasına xidmət edir. Yeni müdafiə nazirinin hərbi təlimlərlə bağlı addımları cəmiyyətdə müsbət qarşılanır. Həm güc göstəricisidir, həm də döyüş hazırlığının artırılmasına görədir. Müharibə vəziyyətində olan, torpaqları işğal edilmiş ölkədə bu cür təlimlərin sayı daha çox olmalıdır”.\nTelman Əbilov düşünür ki, döyüş təlimləri hər 6 aydan bir keçirilməlidir:\n“Ancaq həm Azərbaycanda, həm də Ermənistanda son təlimlər də ictimai rəyə hesablanıb”.\nEkspertlər onu da əlavə edirlər ki, müharibə əhval-ruhiyyəli bəyanatlara baxmayaraq, həm Ermənistan, həm də Azərbaycan tərəfi danışıqlardan qaça bilməyəcəklər.


Bakıda narkoloji dispanserdə dəhşətli yanğın! – 30-dək ölü var! -Foto+ Video (YENİLƏNİR) - Azadliq Xeber\nBakıda narkoloji dispanserdə dəhşətli yanğın! – 30-dək ölü var! -Foto+ Video (YENİLƏNİR)\nBaş Prokurorluq, Fövqəladə Hallar, Daxili İşlər və Səhiyyə nazirlikləri Respublika Narkoloji Mərkəzində baş verən yanğınla bağlı rəsmi məlumat yayıb. Məlumatda deyilir: “2018-ci il mart ayının 2-si, saat 06.10-da Bakı şəhərinin Xətai rayonu ərazisində yerləşən Respublika Narkoloji Mərkəzinin taxta konstruksiyalı bir mərtəbəli korpusunda yanğın baş verib.\n31 nəfər yanğından xilas edilib.\nİlkin araşdırmaların nəticələrinə görə yanğın binanın elektrik şəbəkəsində yaranan nasazlıq səbəbindən baş verib”.


Bakıda müəllim şagirdin açıq-saçıq şəklini yaydı - Araşdırma başlanıldı » TEHSIL-PRESS Agentliyi\nNərimanov rayonunda yerləşən 82 saylı orta məktəbin şagirdlərindən birinin valideyni polisə şikayət edib.\nBelə ki, Nərimanov Rayon Polis İdarəsinin 17-ci Polis Bölməsinə müraciət edən C.Ş. (şərtidir) bu məktəbdə təhsil alan yeniyetmə qızının açıq-saçıq görüntülərinin yayıldığını bildirib. C.Ş. şikayətində bu məsələdə qızının Ə. (şərtidir) adlı qadın müəlliminin əli olduğunu qeyd edib. Polis faktla bağlı araşdırmalara başlayıb.\nMəsələ ilə bağlı Bakı şəhəri Təhsil İdarəsinə müraciət edib.\nXəbərin tarixi: 23.02.2018 / 08:54\nMəşhur aktyor direktoru, direktor isə onu ittiham edir\nGoranboyda küçədə tapılan 104 yaşlı qadın kimdir? - DİN axtarışdadır\nHövsanda uşaqlar qollarını niyə kəsib? - “Mavi balina” izi\nElşad Xose hələ də polisdədir - DİN də açıqlama yaydı\nSumqayıtda 1 saylı orta məktəbin yolunu sel kəsdi - Şagirdlər dərsə gələ bi ...\nBakıda 17 yaşlı qız yoxa çıxıb\nPaytaxt məktəbliləri Bakı Açıq Çempionatında 49 medal qazanıb\nSumqayıt Regional Mədəniyyət və Turizm idarəsinin tabe müəssisələrində sils ...\nUsubov yol polisini işdən qovdu? - Polkovnikdən açıqlama\nMəktəb psixoloqları üçün təlimlərə başlanılıb


Zaqatala-Ştutqart aviabiletlər - bütün Zaqatala-Ştutqart teyyare bileti qiymətləri | Trips\nZaqatala - Ştutqart\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Zaqatala-Ştutqart təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nZaqatala-Ştutqart aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Zaqatala-Ştutqart biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Ştutqart - Zaqatala istiqamətinə


1996-cı ildə çəkilmiş “Güzgünün 2 üzü var” filminə 2-3 dəfə olar ki baxmışam. Amma artıq 3 il olar ki ekranlarda bu filmə rast gəlmirdim. Bir neçə gün öncə rus kanallarının birində bu filmi seyr etdim. Filmin həm rejissoru, həm də baş rolun ifaçısı Barbara Streyzanddır.\nQreqori Larkin Kolumbiya universitetlərindən birində müəllim işləyir. O qadınlarla münasiətdə problem yaşayır. Öz həmkarı ədəbiyyat müəllimi Rouz Morqanla görüşdən sonra isə hər iki tərəf öz komplekslərini aradan qaldırır və heç də uğursuz insan olmadıqlarını anlayırlar. Rouz Morqan baxımsız, özünə güvəni olmayan bir qadındır. Qreqorini tanıyana qədər isə o kişiləri cəlb etmək üçün öz üzərində eksperiment aparır. O öz imicini sözün əsl mənasında dəyişir və artıq o kişilərin dalınca yox, kişilər onun dalınca qaçmağa başlayır.\nÇox maraqlı, şən, sakit və romantik janrda çəkilmiş dramadır. Filmdəki aktyorlar hamısı hamımıza çox tanış üzlərdir. Filmdə ikinci plan rolda da olsa Pirs Brosnan da oynayır. İanmıram ki bu filmə baxmayan olmasın.


Köpək nəqliyyat qutuları - Məlumat - 2021\nKiçik, böyük, plastikdən və ya parçadan hazırlanmış: itiniz üçün nəqliyyat qutusu axtarırsınızsa, seçim üçün korlanırsınız. Burada sizi bəzi modellərlə tanış etmək istərdik. Köpək nəqliyyat qutuları - Şəkil: Shutterstock / Monika Wisniewska\n1. Fərqli ölçülərdə mövcuddur: yüngül və praktik bir model\nBu model sadə və çox asandır. Nəqliyyat qutusu möhkəm neylondan hazırlanmışdır və üç tərəfdən açıla bilər. Təmizləmək asandır, dörd müxtəlif ölçüdə mövcuddur və mesh əlavələr dörd ayaqlı dostunuza kifayət qədər təmiz hava verir.\n2. Kiçik itlər və pişiklər üçün: sabit plastik versiya\nBu nəqliyyat qutusu plastikdən hazırlanmışdır və səyahət edərkən də sadiq bir yoldaşdır. Bir qapalı kilidlə təmin edilə bilən bir metal qapı ilə təchiz olunmuşdur və içərisində bir qab və saxlama bölmələri var. Praktik: İstəsəniz, təkərlər dəsti də sifariş edə bilərsiniz.\n3. Magistral uyğun: həddindən artıq böyük açılışı olan avtomobil nəqliyyat qutusu\nBu nəqliyyat qutusu avtomobil səyahətləri üçün xüsusilə uyğundur, çünki əyilmiş forması magistralda oturmağı asanlaşdırır. Üç ölçüdə mövcuddur və ön tərəfdə əlavə bir böyük bir açılış var, bu da köpəyinizin içəri girməsini asanlaşdırır.\n4. Köpək həvəskarları üçün: iki yerlik alüminium qutu\nİki itiniz var? Xoşbəxtlikdən, bir neçə it üçün nəqliyyat qutuları da var. Bu alüminiumdan hazırlanmışdır, gözəl və yüngül və içəri girmək üçün iki qapısı var. Ayrıca gövdəyə mükəmməl uyğunlaşan əyri formaya sahibdir, bu da çox praktikdir.\nKöpəyinizi buxarlayın: Bu şəkildə ev heyvanınız avtomobildə etibarlı şəkildə gəzir\nMaşında iti toplayaq? Yoxsa magistralda bir şəbəkə və ya tor ilə təmin etməyi üstün tutursunuz? ...\nCopyright 2021 \_ Ev heyvanları - tam və ətraflı məlumat \_ Köpək nəqliyyat qutuları


Azərbaycanın Böyük Britaniyadakı səfiri Fəxrəddin Qurbanov MODERN.AZ-a müsahibə verdi - EKSKLÜZİV - modern.az\n9 Aprel 2014, 09:27 | MÜSAHİBƏ\nAzərbaycanın Böyük Britaniyadakı səfiri Fəxrəddin Qurbanov MODERN.AZ-a müsahibə verdi - EKSKLÜZİV\n- Bildiyimizə görə bu yaxınlarda “Caspian Corridor” konfransı keçirildi. Bu və digər layihələr haqqında nə deyə bilərsiniz?\n- Bəli. Bu günlərdə “Caspian Corridor” konfransı keçirildi. Həmin konfransın məqsədi iqtisadi əlaqələrin dərinləşdirilməsinə töhfə vermək idi. İşini uğurla yekunlaşdıran konfrans artıq ikinci dəfədir ki, keçirilir. Adından da göründüyü kimi burada təkcə Azərbaycanın deyil, Xəzər hövzəsində yerləşən digər ölkələrin də maraqları nəzərə alınmışdı. Azərbaycandan hökumət nümayəndələri və bir çox şirkətlərin təmsilçilərinin iştirak etdiyi konfransda Qazaxıstan, Türkmənistan, Rusiya və s. ölkələrin şirkətləri də iştirak edirdi. Forumun formatı çox maraqlı idi. Orada, eyni zamanda ölkə təmsilçiləri fərdi görüşlər keçirərək əməkdaşlıq imkanlarını müzakirə edirdilər. Bundan əlavə deyə bilərəm ki, iki il öncə Böyük Britaniyanın işgüzar dairələrinin təmsilçilərindən ibarət ticarət missiyası Azərbaycana səfər etdi və müxtəlif şirkətlərin nümayəndələrinin qatıldığı görüşlərdə iki ölkənin biznes dairələri arasında əməkdaşlıq imkanları müzakirə edildi. Hətta yekunda kənd təsərrüfatı ilə bağlı layihə də imzalandı.\n- Azərbaycanda təxminən neçə Böyük Britaniya şirkəti fəaliyyət göstərir?\n- Britaniyada təhsil alan tələbələrlə əlaqələr necədir?\n- Ümumiyyətlə, təhsil sahəsində vəziyyət ürəkaçandır. Hazırda Böyük Britaniyada dövlət proqramı çərçivəsində 456 azərbaycanlı tələbə təhsil alır. Tələbələrdən çox razıyıq. Onlarla mütəmadi olaraq görüşlər keçirir, problemlərini dinləyir və çözməyə çalışırıq. Tələbələr bütün tədbirlərimizə dəvət olunurlar.\n- Tələbələrin təhsillərini başa vurduqdan sonra vətənə dönmə məsələləri necə həll edilir?\n- Biz ümumiyyətlə, tələbələrə nəzarət etmirik və məncə, bu, belə də olmalıdır. Tələbə özü daxil olub, təhsil haqqını ödəyir və s. Mən onlara «mütləq geri qayıdın» deyə bilmərəm. Amma onlarla görüşlərdə başa salmağa çalışıram ki, vətənə qayıtmaları çox vacibdir. Nəyə görə? Bir neçə il öncə parlamentdə keçirdiyimiz tədbirdə mənə belə bir sual verdilər ki, «hazırda iki nəsil arasında böyük bir boşluq əmələ gəlib. Bu boşluğu doldurmaq üçün Azərbaycan hökuməti hansı tədbirlər həyata keçirir?» Hesab edirəm ki, həmin boşluğu insanlar özləri doldurmalıdır. Çünki bu, insanların şüuru ilə bağlı məsələdir. Köhnə nəsil 70 il sovet sistemində yaşayıb və bu da onların dünyagörüşünə, fəlsəfəsinə təsir edib. Yeni nəsil xaricdə oxuyur, tamam başqa mühitdə yaşayır, formalaşır. Ola bilər ki, ailədə valideynlə övladın fikirləri də üst-üstə düşməsin. Tələbələrə deyirəm ki, başa düşürəm, 4 il Böyük Britaniyada oxumusunuz, bu mühitə öyrəşmisiniz, dostlarınız var, amma nəzərə almalısınız ki, biz də inkişaf etmək istəyirik. Burada artıq vətənpərvərlik məsələsi önə keçməlidir. Ona görə qayıtmalı, çətin olsa da, əziyyət çəkməlisiniz. Həmin boşluğu, məhz siz doldura bilərsiniz. Bilirsiniz, bizə yüksək səviyyəli iqtisadçılar, mütəxəssislər lazımdı. Bu artıq bir vətəndaşlıq borcudur.\n- Tələbələr diaspora işində aktivdirlərmi?\n- Azərbaycan həqiqətlərinə, xüsusilə də Qarabağ münaqişəsinə münasibət necədir?\n- Azərbaycana gələn ingilislər vizanın bahalığından şikayət edirlər. 2 ay üçün 200, bir illik 2000 manat…\n- Konsul rüsumları səfirlik tərəfindən deyil, dövlət səviyyəsində müəyyən edilir. Viza rejiminin sadələşməsində isə bir yenilik gözlənilmir. Rüsumlar qarşılıqlılıq prinsipinə əsasən müəyyən olunur. Eyni zamanda, nəzərə almaq lazımdır ki, həmin məbləğin bir hissəsi dövlət rüsumudur, geridə qalanı isə xidmət haqqı. Çünki Böyük Britaniyada Azərbaycan vizaları viza mərkəzi vasitəsilə verilir ki, mərkəz də göstərdiyi xidmətin müqabilində xidmət haqqı müəyyən edir. Viza mərkəzlərinin xidmətindən istifadə etmək beynəlxalq praktikadır və biz də bu təcrübədən istifadə edirik. Məndə olan məlumata əsasən, eyni sistemə artıq bu ilin aprel ayından etibarən Böyük Britaniyanın Azərbaycandakı səfirliyi də keçəcək.\n- İngilislərin Azərbaycan turizminə maraq göstərildiyi deyilir...\n- İngilislər tarixən səyahət etməyi seviblər. Bu mədəniyyət indi də qalıb. Azərbaycana maraqlı ölkə kimi baxır və turist səfərləri edirlər. Təəssüratları da müsbətdir. Bizim qonaqpərvərliyimizi, mehribanlığımızı həmişə vurğulayırlar. Tolerantlıq onları çox cəlb edir. Ən əsası da təbiətini bəyənirlər. 2013-cü ildə 300 nəfər Böyük Britaniya vətəndaşına turist vizası verilib.\n- Bəs, Siz Böyük Britaniyanın nəyini bəyənirsiniz?\n- Əlbəttə. Hətta burnumun ucu göynəyir. Orada yaşlı anam, bacım, qardaşım, qohum-əqrəbalarım və dostlarım var. Azərbaycanda olanda ölkənin hər bir bölgəsinə gedirəm. Cənuba, Şimal, Qərbə…Azərbaycanın təbiətinə vurğunam. Bir çox ölkələrdən fərqli olaraq, bizim ölkəmizdə hələ də tam təbiiliyini qoruyub-saxlamış yerlər var.\n- Londondan Bakıda nə aparmaq istərdiniz?\n- Xoş xatirələr. Təcrübə baxımdan, nəzərə alsaq ki, gələn il Bakıda Birinci Avropa Oyunlarının keçiriləcək və 2012-ci ildə London şəhəri Olimpiya Oyunlarını yüksək səviyyədə təşkil etdi, bu uğurlu təcrübənin Bakıdakı Avropa Oyunlarına tətbiq olunmasını da çox istərdim.\n- Londonda Azərbaycanı necə tanıyırlar?\nÇox kitab oxumaq, kompüterdən çox istifadə gözü zəiflətmir - MÜSAHİBƏ 20 Fevral 2020, 10:10 “Əynimdəki formaya Qarabağ yazılırsa, deməli, mən Qara deyiləm” - Qara Qarayevlə “QARABAĞ SÖHBƏTİ” 17 Fevral 2020, 09:39 Mübariz Qurbanlı: “Məni dolaşdıra bilmədilər” - SÖHBƏT 16 Fevral 2020, 15:11 “Ciddi qərarlar qəbul olunacaq” - Qüdrət Həsənquliyev 13 Fevral 2020, 10:44 Gəncimiz Prezident mükafatına layiq görüldüyünü xəstəxanada öyrəndi 12 Fevral 2020, 00:00 “Ombudsman institutu öz fəaliyyətini insanların mənafeyi əsasında davam etdirir” - OMBUDSMANIN İLK MÜSAHİBƏSİ 11 Fevral 2020, 15:00 Braziyalı deputat: “Yaxşı namizədə səs verən seçici heç vaxt uduzmaz” 9 Fevral 2020, 18:39 Brazilya Federal Senatının vitse-prezidenti: “Seçkilərdə hər şeyin yaxşı gedəcəyini görmək üçün Azərbaycandayam” - MÜSAHİBƏ 9 Fevral 2020, 14:21 “Oxuculara maraqlı xəbərlərimiz var” - Sabah.az-ın rəhbəri 8 Fevral 2020, 15:15 Sahil Babayevin müşaviri Samir Vəliyev: “Pensiya yaşının aşağı salınması zəruri deyil” - MÜSAHİBƏ 5 Fevral 2020, 09:18 “Xalq azad nəfəs almaq istəyirdi” - Afaq Məsud ilə müsahibə 4 Fevral 2020, 14:25 Həkimlərin sevmədiyi, xəstələrin ümid etdiyi yeniliklər – Dövlət Agentliyi aydınlıq gətirdi - MÜSAHİBƏ 31 Yanvar 2020, 11:50 Deputatlığa namizəd Turabxan Turabxanlının həyat yoldaşı: “Ondan kömək istəyən adam əliboş qayıtmaz” 30 Yanvar 2020, 14:23 “9-cu sinfi güclə bitirib ailə qurmağı gözləyən qızlarımız var” –TELEAPARICI LEYLA MUSTAFAYEVA 28 Yanvar 2020, 09:25 Novruz Məmmədov Cavad xanın kötücəsinin də Azərbaycana gəlişinə mane olub - MÜSAHİBƏ 24 Yanvar 2020, 17:06 Argentinanın Azərbaycandakı səfiri: “Səfirlik olaraq ölkənizin Argentina futbolu ilə əməkdaşlığına dəstək ola bilərik” – MÜSAHİBƏ 23 Yanvar 2020, 09:25 “Bizimkilər”– Elnarə Kərimova: “Uşaqlarımdan utanıram, onlara “mən işləyirəm, sən böyüməyə tələs” demək olmaz” 23 Yanvar 2020, 09:08 Deputatlığa namizəd Natiq Cəfərlinin həyat yoldaşı: “Bu il qələbəyə çox yaxın olduğunu hiss edirəm” 22 Yanvar 2020, 15:23 Deputatlığa namizəd Nəsimi Paşayevin həyat yoldaşı: “O, bütün hallarda qalibdir!” 19 Yanvar 2020, 14:20 Afət Telmanqızının həyat yoldaşı: “Bu cür xanımla həyatı bölüşmək çox asan olur” 18 Yanvar 2020, 16:50 Kəramət Böyükçölün xanımı: “Həyatımızı birləşdirəndən bəri hər ikimizdə xeyli dəyişikliklər olub” 17 Yanvar 2020, 12:00 Fransanın Azərbaycandakı səfiri: “Qarabağ münaqişəsinin həllinə BMT qətnamələri daxil edilməlidir” - MÜSAHİBƏ 15 Yanvar 2020, 09:55 Xaricdəki azərbaycanlılarla əlaqələr möhkəmləndiriləcək - Müsahibə 14 Yanvar 2020, 17:36 “Raqufun atası Milli Qəhrəman Allahverdi Bağırovun dəstəsində vuruşub” - Aprel şəhidinin həyat yoldaşı 8 Yanvar 2020, 16:16 ABŞ-İran qarşıdurmasında Çin faktoru: “Bu prosesi hərəkətə gətirən şəxsən Süleymani olub” - sabiq nazirlə MÜSAHİBƏ 8 Yanvar 2020, 13:53 “Narazılıq edənlər evpulu verməyənlər, araqarışdıranlardır” - Vüqar Səfərli ilə MÜSAHİBƏ 8 Yanvar 2020, 11:08 Fatma Yıldırım: “Qarabağlı kimi Bərdəni özümə doğma hesab edirəm” 8 Yanvar 2020, 10:58 İspaniyada oxuyan soydaşımız: "Bu qaydalar bizdə tətbiq edilsə, auditoriyada tələbə qalmaz” – MÜSAHİBƏ 7 Yanvar 2020, 15:46 Xorvatiyanın Bakıdakı səfiri: “Ölkəmizə getmək istəyən Azərbaycan vətəndaşlarına vizalar 20 dəqiqəyə verilir” - MÜSAHİBƏ 5 Yanvar 2020, 12:30 “4-cü sinifdə xoşuma gəldi, bunu özünə 10-cu sinifdə dedim” - Səfir Hidayət Orucovla MÜSAHİBƏ 4 Yanvar 2020, 11:07 Cənubi Koreyanın Bakıdakı səfiri: “Azərbaycan öz neftini Koreyaya birbaşa ixrac edə bilmir” - MÜSAHİBƏ 30 Dekabr 2019, 15:39 “Çində 5-6 yaşlı uyğur türkləri donuz əti yedizdirilərək manqurtlaşdırılır” – Seyit Tümtürk 26 Dekabr 2019, 10:15 “O rəqiblərim olmasaydı, mən Fərid Mansurov kimi məşhurlaşmazdım” - MÜSAHİBƏ 25 Dekabr 2019, 08:55 Zahid Oruc rəqiblərindən qorxmur: “Tam səmimiyyətimlə söyləyirəm ki...” 20 Dekabr 2019, 12:44 Azərbaycanlı astroloq 2020-ci il üçün PROQNOZLARI açıqladı: “Parlament 40 faiz yenilənəcək, ucuzluq olmayacaq, Qarabağ məsələsi...” - MÜSAHİBƏ 18 Dekabr 2019, 11:20 Qarabağ döyüşçüsünün Harvard Universitetinə qəbul olunan qızı: “Zəhmətim yerdə qalmadı” - MÜSAHİBƏ 16 Dekabr 2019, 08:41 “Namuslunu niyə apardılar, namussuz isə öz keyfindədir?” - Şirməmməd Hüseynovla internetdə olmayan MÜSAHİBƏ 15 Dekabr 2019, 12:39 Misirin Bakıdakı səfiri: “Azərbaycanda işləməkdən çox böyük zövq alıram” - MÜSAHİBƏ 13 Dekabr 2019, 08:37 Əkrəm Əylisli: “Mənim barəmdə prezidentə yalan informasiyalar veriblər” - MÜSAHİBƏ 6 Dekabr 2019, 16:42 Eks-nazir: “Əgər partiyamız məsləhət bilsə ki, yeni parlamentdə fayda verə bilərəm...” - MÜSAHİBƏ 5 Dekabr 2019, 15:33


Kreml Petrov və Boşirov haqda informasiyanı ötürən şəxsin həbsilə bağlı məlumatları şərh etməyib\nRusiya prezidentinin mətbuat katibi Dmitri Peskov Kütləvi İnformasiya Vasitələrinin (KİV) federal təhlükəsizlik xidmətinin Ruslan Boşirov və Aleksandr Petrovun və başqalarının səfərləri barədə məlumatları ötürməkdə şübhəli bilinən sərhəd xidməti işçisinin saxlanılması ilə bağlı xəbərləri şərh etmək istəməyib.\n“Məndə belə bir məlumat yoxdur, sizə heç nə söyləyə bilmərəm”deyə, Peskov bildirib.\nDaha öncə “Rosbalt” agentliyində bir mənbə Federal Təhlükəsizlik Xidməti, FSB-nin 60-dan çox özəl xəfiyyə və məxfi məlumatlar bazasından informasiya ötürməkdə şübhəli bilinənlər arasında axtarış aparıldığını bildirib. Bunun nəticəsində Şimal-Qərb bölgəsində sərhəd xidmətinin bir işçisi və Federal Vergi xidmətinin bir əməkdaşı saxlanılıb.\n“Rosbalt”ın mənbəyi onların adlarını açıqlamayıb və bildirib ki, gizli məlumatların qeyri-qanuni əldə olunması ilə bağlı FSB tərəfindən qaldırılan cinayət işləri Petrov və Boşirovla əlaqədar deyil.\n“Noviçok”un qurbanları Serqey Skripalın özü və Moskvadan onun yanına qonaq gəlmiş qızı Yuliya olub. Skripallar sağ qalıblar. İyunun 30-u Solsberi şəhərinin yaxınlığında daha iki nəfər, britaniyalı Don Stredjess və Çarli Rouli “Noviçok”dan zəhərlənib. Polis işçiləri iddia edir ki, yerli sakin Çarli Rouli rusların atdığı ətirin qabını tapıb, onu rəfiqəsi Don Sterdjessə hədiyyə edib. Qadın ölüb, Rouli isə həkimin nəzarəti altındadır.


Premyer Liqanın intizamlıları və intizamsızları - LAYİHƏ Sportarena.az\nPremyer Liqanın intizamlıları və intizamsızları - LAYİHƏ\nSportarena.az 25 Oktyabr 2018, 07:34\nSportarena.az saytı AFFA yanında Media Komitəsinin maliyyələşdirdiyi "Ölkədaxili yarışların işıqlandırılması və təbliği, bölgələrin ölkədaxili yarışlardan kənarda qalması, ölkədaxili yarışların nüfuzu" mövzusunda layihənin icrasına başlayır.\nLayihə çərçivəsində ilk mövzumuzda Azərbaycan Premyer Liqasının geridə qalan 9 turu çərçivəsində hakimlər tərəfindən intizamsızlığa görə sarı və qırmızı vərəqə ilə cəzalandırılmış futbolçular haqqında məlumat verməyə çalışacağıq. Qeyd etdiyimiz kimi, bu vaxta kimi 9 tur geridə qalıb. Baş tutmalı olan 36 görüşdən sadəcə biri - "Qarabağ" - "Səbail" matçı Ağdam klubunun Çempionlar Liqasındakı iştirakı ilə əlaqədar təxirə salınıb. Digər 35 qarşılaşmanın hamısında hakimlər əllərini ciblərinə atmalı olublar.\nReferilər 90 futbolçunu 152 dəfə vərəqə ilə cəzalandırıblar. Bunlardan 146-ı sarı, 6-ı isə qırmızı vərəqədir. Yalnız bir futbolçuya bir başa qırmızı vərəqə göstərilib. Beş halda isə bu, iki sarı vərəqədən sonra baş tutub. İndi isə keçək komandaların cəzalıları ilə yaxından tanış olmağa.\nƏn az cəzalanan debütant, Qurbanovu əsəbiləşdirən Miçel\nPremyer Liqanın ən cəzalanan komandası "Səbail"di. Debütantın 10 futbolçusu 15 dəfə sarı vərəqə ilə cəzalandırılıb. Hakimlər tərəfindən qırmızı vərəqə ilə meydandan qovulan futbolçu isə yoxdur. Komandanın ən intizamsız futbolçusu Tamazi Tsetsxladzedi. Gürcüstanlı müdafiəçi 3 dəfə sarı vərəqə ilə cəzalandırılıb. Samir Əliyevin yetirmələri hələ ki, rəqiblərinə qarşı intizamlı olsalar da, komanda daxilində vəziyyət hər an dəyişə bilər. Doqquzuncu tur çərçivəsində keçirilən "İnter"lə matçın son dəqiqələrində komandanın kapitanı Eltun Yaqublu ilə Maudo Jarjuenin mübahisə etmələri və onların görüşün baş hakimi Fariz Yusifov tərəfindən cəzalandırılması baş məşqçi üçün ciddi siqnal olmalıdır.\nSəbail: 10 futbolçu - 15 sarı vərəqə\nSarı vərəqələr: Maudo Jarjue (2), Tamazi Tsetsxladze (3), Elman Taqayev (2), Nurlan Novruzov, Pərviz Qaraxanov, Elton Yaqublu (2), Vüqar Nadirov, Emil Balayev, Renan Telles, Aqşin Muxtaroğlu.\nAzərbaycan çempionatının ikinci intizamlı komandası "Kəpəz"dir. Cari mövsümdə işləri yaxşı getməyən, ilk 9 turdan sonra 4 xalla sonuncu sırada qərarlaşan Gəncə klubunun vəziyyəti yaxşı olmasa da, cəmi 9 futbolçu hakimin qəzəbinə tuş gəlib. Şahin Diniyevin komandası 16 dəfə hakimlər tərəfindən sarı vərəqə ilə cəzalandırılıb. Bu vərəqələrdən dördü Şəhriyar Əliyevə göstərilib ki, bu komanda daxilində ən yüksək göstəricidir.\nKəpəz: 9 futbolçu - 16 sarı vərəqə\nSarı vərəqələr: Şəhriyar Əliyev (4), Şəhriyar Rəhimov (3), Azər Məmmədov, Novruz Məmmədov (2), Tural Rzayev, İlyas Səfərzadə, İlkin Sadıqov (2), Kamran Abdullazadə, Kərim Diniyev.\nSıralamamızın üçüncü pilləsində "Qarabağ" qərarlaşıb. Son illərin dəyişməz çempionu olan Ağdam klubunun cari mövsümdə cəmi 10 futbolçusu hakimlər tərəfindən cəzalandırılıb. Komandanın aktivində 15 sarı və 1 qırmızı vərəqə var. Miçel ləqəbi ilə tanınan Markos Madera mövsümdə komandasının heyətində hələlik "qırmızı" ilə cəzalandırılan yeganə futbolçudur. O, Premyer Liqanın 6-cı turu çərçivəsində keçirilən "Sumqayıt"la görüşün son dəqiqələrində ardıcıl qayda pozuntularına yol verdi. Sarı vərəqə ilə cəzalanan ispaniyalı yarımmüdafiəçi ehtiyatlı oynamaq əvəzinə peşəkarlığa sığmayan hərəkətlə komandasını azlıqda qoydu. "Qarabağ" hesabda böyük fərqlə irəli olarkən (4:1) yersiz edilən qayda pozuntusu hakimin futbolçunu ikinci dəfə sarı vərəqə ilə cəzalandırmasıyla nəticələndi. Miçel yersiz qırmızısı ilə baş məşqçi Qurban Qurbanovu belə əsəbiləşdirdi. Futbolçunun intizamsızlığı klub tərəfindən cəzasız qalmadı. Yarımmüdafiəçi pul cəzası ilə üzləşdi.\nQarabağ: 10 futbolçu - 15 sarı, 1 qırmızı vərəqə\nSarı vərəqələr: Arif Daşdəmirov, Elvin Yunuszadə, Rəşad Sadıqov (2), Rahid Əmirquliyev, Dino Ndlovu (2), Tarik Elyunussi (2), Yakub Jezniçak (2), Markos Madera (2*), Donald Qerye, Ansi Aqolli.\nQırmızı vərəqə: Markos Madera.\n"Sumqayıt"la "Zirə" birgə addımlayır\nNövbəti sıralarda isə passivində 20 sarı vərəqə olan iki komanda - "Sumqayıt" və "Zirə" qərarlaşıb. Cari mövsümdə heç də pis təsir bağışlamayan "kimyaçılar"ın 11 futbolçusu intizamsızlığa yol veribsə, çempionluq yarışında "Qarabağ"la "Qəbələ"nin mübarizəsinə qatılan qəsəbə klubunda bu rəqəm 13-ə bərabərdir. Bu komandalardan heç birində qırmızı vərəqə ilə cəzalandırılan futbolçu yoxdur. "Sumqayıt"ın heyətində 3 futbolçu - Vüqar Bəybalayev, Tural Axundov və Xəyal Nəcəfov hamıdan çox - 3 dəfə sarı vərəqə ilə cəzalandırılıblar. "Zirə"də isə eyni göstərici ilə Vüqar Mustafayev komanda yoldaşlarından öndədi.\nSumqayıt: 11 futbolçu, 20 sarı vərəqə\nSarı vərəqələr: Vüqar Bəybalayev (3), Cavid Tağıyev (2), Bəxtiyar Həsənalızadə (2), Kamal Mirzəyev (2), Azər Salahlı, Ehtiram Şahverdiyev (2), Tural Axundov (3), Xəyal Nəcəfov (3), Mehdi Cənnətov, Rail Məlikov, Vurğun Hüseynov.\nZirə: 13 futbolçu, 20 sarı vərəqə\nSarı vərəqələr: Yovan Krneta (2), Vüqar Mustafayev (3), Vüsal İsgəndərli (2), Milan Duriç (2), Qabriel Matey (2), Viktor İqbekoyi, Yusif Nəbiyev, Jozef Bum, Təmkin Xəlilzadə (2), Nicat Qurbanov, Riçard Qadze, Anar Nəzirov, Sadio Tounkara.\nPremyer Liqanın intizamsızları - Komanda yoldaşını vuran kim, "nasist salamı" verən kim\nSon üç sırada isə Premyer Liqada ən çox cəzalanan 3 klubu qərarlaşıb. Onlardan biri də "Qəbələ"dir. Bölgə təmsilçisi yenə çempionluq yarışında "Qarabağ"la mübarizə aparmaq əzmindədir. Mövsümə heç də yaxşı başlamayan komanda artıq tədricən əvvəlki formasını bərpa etməyə çalışır. Amma "Qəbələ"nin çətinlik çəkdiyi məqamlar var. Bunu futbolçuların vərəqə sayından da hiss etməmək mümkün deyil. "Qırmızı-qaralar"ın 14 futbolçusu 22 dəfə hakim tərəfindən cəzalandırılıb. Vərəqələrdən 21-i sarı, 1-i isə qırmızıdır. Maraqlı məqam qırmızı vərəqə ilə bağlıdır. Stiven Jozef-Monroz bu vərəqəni nə oyun zamanı, nə də rəqibə qarşı kobud və ya qaydalara zid olan hərəkətinə görə almayıb. O, 6-cı turda "Neftçi" ilə oyundan sonra komanda yoldaşı Ruslan Qurbanovla mübahisə edib və ona əllə zərbə endirib. Monrozun bu intizamsızlığı matçın baş hakimi Fariz Yusifovun diqqətindən yayınmayıb. Hücumçu bir başa qırmızı vərəqə ilə cəzalandırılıb. AFFA-nın İntizam Komitəsi futbolçunu 2-i şərti olmaqla, 4 oyunluq cəzalandırıb.\nQəbələ: 14 futbolçu - 21 sarı, 1 bir başa qırmızı vərəqə\nSarı vərəqələr: Stiven Jozef-Monroz, Elvin Məmmədov (3), Filip Ozobiç, Omar Malone, Qismət Alıyev (2), Voislav Stankoviç, Urfan Abbasov, Vitali Vernidub 2, Endi Hallidey, (3), Cavid Hüseynov, Ruslan Qurbanov, Asif Məmmədov (2), Dmitri Bezotosnı, Elvin Camalov.\nQırmızı vərəqə: Stiven Monroz\nArtıq növbəti turdan "Keşlə" adı altında çıxış etməyə başlayacaq "İnter" məlum transfer qadağasına görə futbolçu sayı baxımından korluq çəkdiyi hər kəsə məlumdur. Amma adı iştirak ərizəsində qeyd edilən 20 futbolçudan sadəcə bir neçəsi vərəqə ilə cəzalandırılmayıb. Belə ki, komandanın 13 üzvü cəza ilə üzləşib. Tərlan Quliyev ilə İlkin Qırtımov isə qırmızı vərəqə ilə meydandan uzaqlaşdırılan futbolçulardır.\nQırtımov Premyer Liqanın 6-cı turu çərçivəsində baş tutan "Zirə" ilə matçın 43-cü dəqiqəsində oyunun baş hakimi İnqilab Məmmədov tərəfindən ikinci sarı vərəqə ilə meydandan uzaqlaşdırılarkən gözlənilməz reaksiya verib. O, hakim vərəqə göstərdiyi anda "nasist salamı" verib.\nKeşlə (İnter): 13 futbolçu - 19 sarı, 2 qırmızı vərəqə\nSarı vərəqlər: Mirhüseyn Seyidov, Samir Zərgərov (3), İkin Qırtımov (4*), Tərlan Quliyev, (2*), Orxan Sadıqlı, Slavik Alxasov, Nizami Hacıyev, Denis Silva, Sertan Taşkın, Mirsahib Abbasov, Elnur Abdullayev, Məmməd Quliyev, Fuad Bayramov.\nQırmızı vərəqələr: Tərlan Quliyev, İlkin Qırtımov.\nSon zamanların ən çox müzakirə edilən klublarından olan biri, bəlkə də birincisi olan "Netçi"də vərəqə baxımından vəziyyət o qədər də yaxşı deyil. Mövsümə çox uğursuz start verən, amma son turlarda tədricən özünə gəlməyə başlayan paytaxt klubunun futbolçuları 22 dəfə hakimin qəzəbinə tuş gəlib. Vərəqələrdən 2-i qırmızı, 20-i isə sarıdır. "Neftçi"nin heyətində meydandan qovulan futbolçular Mirabdulla Abbasov və Derlis Meza Kollidir. Komandanın müdafiəçisi Kiril Petrov isə 4 dəfə sarı vərəqə gördüyündən artıq 1 dəfə cəzalı vəziyyətə düşüb. Ümumilikdə "ağ-qaralar"ın 10 futbolçusu vərəqə ilə cəzalandırılıb. Digər futbolçuların dosyeləri hələ ki təmizdir.\nNeftçi: 10 futbolçu - 20 sarı, 2 qırmızı vərəqə\nSarı vərəqələr: Uqo Barqas (2), Kiril Petrov (4), Derlis Meza Kolli (4*), Fəhmin Muradbəyli, Anton Krivotsyuk (3), Pavel Dreksa, İqnasio Herrera, Mirabdulla Abbasov, (2*), Rəşad Sadiqov, Ruslan Abışov.\nQırmızı vərəqələr: Mirabdulla Abbasov, Derlis Meza Kolli.\nQeyd: Sarı vərəqə ilə bağlı statistikalarda rəqəmlərinin qarşısında * işarəsi olan futbolçular ikincı sarı vərəqədən sonra meydandan uzaqlaşdırılıblar. Onların aldığı vərəqələr rəqəm sayına daxil edilib və fərqlənməsi üçün * işarəsi ilə göstərilib.


Akumlyator satisi №1 en ucuz qiymetleri burada! Baki 2018\nVARTA 60 AH D48 L+ Asia Blue Dynamic\nBOSCH S5 015 110AH R+\nBlizzaro 100EU R+\nINCI 120 R+\nVARTA 105 AH R+ H15 AGM START STOP\nBosch S3 008 70Ah R+\nVARTA 60 AH R+ D52 AGM START STOP\nGeniş çeşiddə məhsulları ilə UniMall səhifə ziyarətçilərinə mükəmməl seçim rahatlığı verir. Saytda daim təkmilləşən axtarış sisteminin yardımı ilə maraqlandığınız malları vaxt itirmədən tapa bilərsiniz. Buradan siz, Akumlyator satisi, dəftərxana malları,uşaq oyuncaqları, parfümeriya, mebel və sair müxtəlif lazımlı malları əldə edə bilərsiniz.\nİnternet demək olar artıq hər yerdə alış-verişin formasını əsaslı şəkildə dəyişib. Onlayn alış-verişin bir çox avantajları və üstünlüklərini var. Bu üstünlükləri nəzərə alsaq artıq əksər insanlar alış-verişi daha çox oline alış-veriş saytlarından edir. İndi alış-veriş mərkəzlərinin işləmə saatlarını nəzərə almaq vacib deyil. Evinizdə rahat paltarda yataqda, sevimli içkinizdən içib məhsul sifariş vermək yalnız UniMall online alış-veriş portalında baş verə bilər.\nAkumlyator satisi onlayn satışının təşkil olunması\nAkumlyator satisi ən minimum qiymeti burada!\nBir-birindən fərqli satıcılar tərəfindən saytda satılan 100% orijinal məhsullar - Akumlyator satisi.\nAkumlyator satisi - Baki Azərbaucan 2017 elanlari endirimli qiymətlər, online kataloq, alisi satisi və sifarisi.\nKredit kartı ilə və ya nağd olaraq çatdırılma zamanı ödəmə imkanı. Bakıda ödənişsiz ünvana çatdırılma.\nAsan alış-veriş və seçim imkanları\nÇox adam bilir ki, ticarət obyektlərində icarə, maaşlar, kommunal, təmizlik, təmir-bərpa və sair kimi məsrəflər mövcuddur. Bu ödəmələr birmənalı olaraq satışdakı malın qiymətinə təsir edərək onu baha qiymətə çıxarır. Belə xərcləri hesaba alsaq niyə web səhifədə təklif olunan məhsulların fiziki mağazalarda satılan mallardan ucuz təklif edildiyini bilmək çətin deyil.\nBaşqa tərəfdən fərqli satış məntəqələrinin oxşar məhsullarını tapmaq və onların qiymətlərini qarşılaşdırmaq UniMall.az saytında çox sadədir. Həm də bunu etmək az vaxt alır. Mağazaya gedərkən alış-veriş zamanı bir-birindən ayrı məkanlarda fəaliyyət göstərən onlarla mağazanın oxşar məhsullarının qiymətlərini qarşılaşdırmaq tez bir zamanda mümkünsüzdür. Lakin UniMall'da malların qiymətlərini müqayisə edərək nisbətən daha ucuz məhsulu tapmaq çox asandır. Bir-birindən fərqli brendlər tərəfindən məhsulların UniMall'da olması səhifə ziyarətçiləri üçün inanılmaz çox sayda məhsul çeşidi arasından seçim etmə şansı verir. Heç bir fiziki mağazada və ya ticarət mərkəzində bu qədər çeşid görmə imkanı əldə etmək mümkün deyil. Burada məkan darlığı olmadığı səbəbindən stokda olan məhsulların tamamı təqdim olunur. Yekun olaraq satıcı şirkətlər stoklarında mövcud hər bir məhsulunu satma imkanı qazanır . Həmçinin istehlakçılar vaxtından və öncəki kolleksiyadan olmasından asılı olmayaraq daha ucuz təklif edilən mallar içərisindən imkanlarına münasib olanı seçib ala bilirlər.\nehtiyat hisseleri gurcustanda celiloglu ehtiyat hisseleri stuttgart ehtiyat hisseleri telefon akkumulyator satışı Bakida online ehtiyat hisseleri akumulator satisi tofas ehtiyat hisseleri avto ehtiyyat hisseleri akumlyator qiymetleri mutlu akumulatori amartizator avto ehtiyat hisseleri magazasi azsamand ehtiyat hisseleri celiloglu ehtiyat hisseleri elaqe telefonu motosiklet ehtiyat hisseleri masin suret qutusu varta akumulator qazel ehtiyat hisseleri masin ucun akumulator nissan ehtiyat hisseleri satisi akumlyatorlarin satisi lada ehtiyat hisseleri karkas ehtiyat hisseleri akkumlyator satışı chery ehtiyat hisseleri salnik changan ehtiyat hisseleri mutlu akumlyator baki naz lifan 320 ehtiyat hisseleri iveco ehtiyat hisseleri hyundai ehtiyat hisseleri magazasi stabilizator hyundai ehtiyat hisselerinin qiymetleri opel vectra ehtiyat hisseleri satisi avtomobil ehtiyat hisseleri magazasi vaz 2106 ehtiyat hisseleri qiymeti qlavni slindir dubaydan ehtiyat hisseleri status ehtiyat hisseleri magazasi


Bu ili 5 faizlik inflyasiya ilə başa vuracağıq\n11 Noyabr 2015 19:50\nAvropa Yenidənqurma və İnkişaf Bankı (AYİB) 2015-ci ilin yekunları üzrə Azərbaycanda orta illik inflyasiyanı 5% səviyyəsində proqnozlaşdırır.\nPublika.az xəbər verir ki, bu barədə “Transition Report 2015-2016 Rebalancing Finance” hesabatında qeyd edilir. Hesabatda bildirilir ki, 2014-cü ildə Azərbaycanda orta illik inflyasiya 1,4% təşkil edib.\n2015-ci ildə iqtisadi artım 2014-cü ildəki 2,8%-ə qarşı 3%-dək artacaq.\nHesabatda daha sonra qeyd edilir ki, iqtisadiyyatın şaxələndirilməsi aşağı səviyyədə qalır: “Neft-qaz sektoru iqtisadiyyatın, büdcə və ixrac gəlirlərinin mühüm hissəsidir. İqtisadiyyatın şaxələndirilməsi özəl sektorun inkişafına yönələn struktur islahatlar hesabına mümkündür”.\nQurum 2015-ci ilin yekunları üzrə Azərbaycanın tədiyyə balansını 2014-cü ildə 14,1%-ə qarşı ÜDM-nin 3%-i səviyyəsində proqnozlaşdırır.\nCari ilin yekunları üzrə Azərbaycanda dövlət büdcəsinin kəsiri isə 2014-cü ildə ÜDM-nin 0,4%-nə qarşı ÜDM-nin 7,9%-i səviyyəsində olacağı gözlənilir.\nXatırladaq ki, Azərbaycan hökuməti 2015-ci ilin yekunları üzrə ÜDM-nin artımını 3,3% səviyyəsində, orta illik inflyasiyanı 4,4% səviyyəsində, tədiyyə balansının profisitini ÜDM-nin 2,2% səviyyəsində proqnozlaşdırır.


Güney Azərbaycan Milli Hərəkatının fəallarından biri kimi tanınan, görkəmli din xadimi Əbduləziz Əzimi Qədim mayın 24-də saxlandığı həbsxanadan müvvəqət olaraq azadlığa buraxılıb. O, 400 milyon tümənlik ağır mülki girov qarşılığında Tehranın Evin həbsxanasından müvəqqəti olaraq azadlığa çıxıb.\nQeyd edək ki, Əzim Qədim milli fəaliyyətlərindən səbəb 2017-ci il yanvarın 7-də həbs olunub. Onunla bərabər digər milli fəal Əli Bağıri də saxlanılıb. Əzim Qədim mollakratiya rejiminin Ermənistana dəstək verməsinə qarşı çıxan ilk din xadimidir. O, bütün çıxışları və xütbələrində bildirib ki, Qarabağ Azərbaycan Türklərinin tarixi torpağıdır və İran rejimi bu ərazilərin işğalına görə Ermənistanla hər hansı bir əlaqələrdə olmamalıdır. Ermənilər və Ermənistan Türk xalqının düşmənidirlər. Bu ideyanı yüzillərdir yaşadırlar. Bununla yanaşı, Əzim Qədim onu da dəfələrlə mitinqlərdə çıxış edərək bildirmişdir ki, Güney Azərbaycan Ermənistanla bütün sərhədlərini bağlı saxlamalıdır. Nə zaman Ermənistan Azərbaycan Respublikasına qarşı işğalçılıq siyasətini dayandırarsa, nə zaman işğal altında olan Qarabağdan rədd olub gedərsə, bundan sonra ermənilərlə danışıqlara gedilməlidir. O bu yöndə olan çıxışları isə İran mollakratiya rejiminin qəzəbinə tuş gəldiyi üçün dəfələrlə həbs edilmişdir.


LENT - Azərbaycanda online vahid ixrac ərizəsi yaradıldı - DÜNYADA İLK DƏFƏ\nAzərbaycanda online vahid ixrac ərizəsi yaradıldı - DÜNYADA İLK DƏFƏ\nTarix 14 Fevral 2018 / 12:15\nAzərbaycanda dünyada ilk dəfə olaraq online vahid ixrac ərizəsi təqdim olunub.\nİKT.lent.az-ın xəbərinə görə, İqtisadi İslahatların Təhlili və Kommunikasiya Mərkəzindən (İİTKM) "APA-Economics"ə bildirilib ki, bu yeni xidməti Rəqəmsal Ticarət Qovşağı və "Azexport" portalı vasitəsilə həyata keçirəcək. Beləliklə, sahibkarlar vahid ixrac ərizəsinin onlayn qaydada doldurulmaqla məhsullarını daha asan ixrac edə biləcəklər.\nQeyd edək ki, ixracda tələb olunan icazələrin, ixrac gömrük bəyannaməsinin və ixrac təşviqinin vahid elektron ərizə əsasında verilməsi prezident İlham Əliyevin “Rəqəmsal Ticarət Qovşağı kimi Azərbaycan Respublikasının mövqeyinin gücləndirilməsi və xarici ticarət əməliyyatlarının genişləndirilməsi ilə bağlı əlavə tədbirlər haqqında” fərmanında nəzərdə tutulub. Yeni elektron xidmət sahibkarların ixrac etdikləri məhsulları onlayn vahid ərizə əsasında müraciət etməklə ixrac üçün tələb olunan bütün icazə sənədlərinin əldə edilməsi, o cümlədən elektron gömrük bəyannaməsinin doldurulması və ixrac təşviqi məbləğinin alınmasını özündə birləşdirir. Vahid ixrac ərizəsinin doldurulması sistemi intellektual məntiqə əsaslanaraq qurulub. Yəni istifadəçi özü haqqında minimal məlumatları daxil edir. Sahibkar bu məlumatları yalnız bir dəfə daxil etməklə (məsələn: malın adı və ixrac ölkəsi) digər zəruri məlumatlar, o cümlədən idxal ölkəsi üçün tələb olunan sənədlər sistem tərəfindən avtomatik müəyyən edilir və ərizəçiyə təqdim edilir. Sonrakı mərhələdə ərizəçinin razılığı əsasında elektron vahid ixrac ərizəsi formalaşır və tələb olunan icazələrin alınması üçün sistem tərəfindən müəyyən edilmiş iştirakçılara (dövlət qurumlarına) ünvanlanır.


Alman şairləri nə ilə dolanır?\nHər il Almaniyada təqribən yarım milyon şeir toplusu çapdan çıxır. Hələ bu statistika kommersiya məqsədiylə çap edilən nəşrlərinə aiddir. Belə hesab edilir ki, bir bu qədər kitab da müəlliflərin öz hesablarına çap olunur, özü də, Almaniyada bunun üçün çox böyük imkanlar var, “samizdat” isə qəpik-quruşa başa gəlir.\nAlman kitab mağazalarının rəflərində ortaya çıxan şeir kitablarının çoxu artıq ad qazanmış, bir qayda olaraq dünyasını dəyişmiş, klassik şairlərin kitablarıdır. Amma, hələ həyatda olan tanınmış şairlər nəşriyyatlardan qonorarlar da alırlar. Bu qonorarlarla da yaşamaq qeyri-mümkündür. Şeir topluları yaxşı satılmır, onların qiymətləri də elə yüksək olmur, buna görə də min nüsxə çap olunan kitaba görə müəllif nəşriyyardan 500-1000 avro pul alır. Kitabından 2000 avro qazana bilən şair özünü xeyli bəxtəvər hesab edə bilər. Ya da tanınmış. Amma bəxtəvər hər 3-4 aydan bir kitab buraxdırsa belə, qazandığı pulla Almaniyada həyat minimumunu belə təmin edə bilməz. Əlbəttə əgər kitab satışı onun yeganə gəlir mənbəyidirsə.\nMesenatlar, təqaüdlər, müavinətlər\nAlman şairlərinin çoxu böyük həvəslə oxucu qarşısında çıxış edirlər: çıxışların əksəriyyəti pulsuz olur, amma ən məşhur şairlər çıxışına görə kitab mağazalarından, kitabxanalardan və s. qonorar alırlar. Adətən onlara bir gecədə 100-200 avro ödənilir. Əgər bu çıxış hansısa zəngin ədəbiyyat fondu yaxud muzeyi tərəfindən təşkil olunubsa, qazanc 500 avroya qədər yüksələ bilər. Amma belə çıxışlar elə də tez-tez baş vermir, özü də burda çox güclü rəqabət olur. Bəs görəsən alman şairləri nə ilə dolanır?\nBaxır kim necə. Rilke (Rainer Maria Rilke) kimi mesenatların hamilik etdiyi ya da danimarka kralının yaradıcılığına vurğun olduğu və ömürlük maaş verdiyi Klopştok (Friedrich Gottlieb Klopstock) kimi ədiblərin dövrü çoxdan arxada qalıb. Doğrudur, bu gün Almaniyada sənət adamları üçün cürbəcür təqaüdlər mövcuddur, amma onların sayı elə də çox deyil və məhdud zaman kəsiyində, maksimum bir illiyinə verilir. Belə ki, Şimali Reyn-Vestfaliya federal torpağında verilən “incəsənət qəsəbəsi” Scöppingen təqaüdü 600-700 avro təşkil edir və bu elə də kiçik məbləğ deyil. Amma o bir qayda olaraq üç aylığına verilir.\nBəzi şairlər sosial yardımlar hesabına dolanır. Bu ayda 300-400 avrodan ibarətdir üstəgəl buraya ən azı kirayə haqqının bir hissəsi, pulsuz tibbi sığorta da aiddir. Böyük miqdar deyil, əvəzində işə getməyə bilərsən, bütün günü evdə oturub yazmaq, yazmaq və yenə də yazmaqla məşğul ola bilərsən...\nGəlir yerləri, qəzəllər, rəylər\nBerlinli şair Byorn Kuliqk (Björn Kuhligk) özünə gəlir yeri tapıb: o işləyir, amma gündə cəmi dörd saatlığına kiçik bir kitab mağazasında işləyir, buna görə də onun şeir yazmağa kifayət qədər vaxtı olur. Bundan əlavə Kuliqkin işdə şeir yazmaq imkanı evə nisbətən daha çoxdur, evdə onun diqqətini tamam üzərinə çəkən iki körpə uşağı var, şeir yatmaq üçün onların yatmağını gözləmək lazımdır. Byorn bir neçə il öncə berlin Senatından ümumi məbləği 12 min avro olan təqaüd alıb. Bu təqaüdün ona çox xeyiri olub, özü deyir ki, ən azı dörd kitabının ikisi bu təqaüd hesabına başa gəlib. İndi isə hər şey yenidən onun öhdəsindədir.\nYan Vaynert (Jan Weinert) şərqi alman şəhəri Yena da doğulub. ADR-də onun uşaqlar üçün kitabları çap olunub. Sonra o poeziya və poetik tərcümələrlə məşğul olub (əsasən azərbaycan klassiklərinin qəzəllərini almancaya çevirib). Almanya birləşdikdən sonra bir neçə şeir toplusunu buraxıb, yaşayış üçün gəlir yeri isə dostu və həmkarı ilə birlikdə psevdonimlə yazdığı detektiv romanlardır. Son on ildə sosial müavinətlər hesabına, Vaysenzee rayonunda, kiçik bir mənzildə yaşayır.\nYulian Libert (Juliane Liebert) ciddi yaradıcılıq karyerasına yenicə başlayır. Onun 25 yaşı var. Libert valideynlərinə kömək edir. Beş il bundan əvvəl o gənc şairlərə verilən ədəbi mükafatlardan birinə layiq görülüb, bundan əlavə, o aradabir gənclər üçün olan dərgilərdə yazır: yeni musiqi albomlarına rəylər yazır. Ümumiyyətlə, onun ciddi maddi problemləri yoxdur və o zövq üçün şeirlər yaza bilər. Yeri gəlmişkən, Almaniyadakı çoxsaylı ədəbiyyat mükafatları həm yeni başlayanlara həm də qocaman yazarlara böyük kömək olur, onlardan bəziləri bir neçə min avroya qədərdir.\n“Deutsche Welle” xəbər agentliyi


Avtosfer.Az | "Vətəndaşlar özləri sürücülərlə gizli telefon danışıqları aparırlar"- Vaqif Əsədov\n"Vətəndaşlar özləri sürücülərlə gizli telefon danışıqları aparırlar"- Vaqif Əsədov\nYol polisi 3 Oktyabr 2019 16:53 678 dəfə oxunub\n“Dayanma-durma tələbləri ilə bağlı BNA və biz bir sıra işlər həyata keçiririk"\nBakı-Sumqayıt şəhərlərarası işləyən mikro avtobuslar bir çox hallarda təhlükə mənbəyinə çevrilirdi. Hətta ötən illərdə insan tələfatı ilə də yadda qalan qəzalar, sürət yarışı yenə təkrarlanmaqdadır. Bildiyimiz kimi Bakı-Sumqayıt şəhərlərarası marşrutlar yalnız avtovağzaldan avtovağzala işləməli halda, 20 Yanvar və 3-cü mikrorayon dairəsi yaxınlığında saxlayaraq sərnişin düşürüb-mindirirlər.\nBununla bağlı Bakı Nəqliyyat Agentliyi açıqlamalarında belə halların tədricən yığışdırlacağını desə də, təəssüf ki, proses olduğu kimi davam edir.\nBir müddət öncə Daxili İşlər Nazirliyinin Baş Dövlət Yol Polisi İdarəsi Sumqayıt şəhərindən paytaxta və əks istiqamətdə sərnişindaşıma fəaliyyəti ilə məşğul olan sürücülərə müraciət edib.\nMüraciətdə deyilir ki, bu marşrut üzrə hərəkət edən avtobus və mikroavtobusların Alatava (Şamaxinka adlanan ərazi), 20 Yanvar və 3-cü mikrorayon dairəsi yaxınlığında saxlayaraq sərnişin düşürüb-mindirmələrinə icazə verilməyəcək.\n“Ümid edirik ki, paytaxtda nəqliyyat sıxlığının yaranmaması, digər hərəkət iştirakçılarının rahat və fasiləsiz hərəkətinin təmin olunması üçün sürücülərimiz müraciətimizə düşünülmüş şəkildə yanaşacaq, insanların həyat və sağlamlığı üçün təhlükə yaratmayacaqlar”.\nHafta.az -ın əməkdaşı bu gün həmin ərazidə olub. Gördüklərimiz onu deməyə əsas verir ki, hazırda 20 Yanvar və 3-cü mikrorayon dairəsi yaxınlığında saxlayaraq sərnişin düşürüb-mindirilmələr davam edir. Fotoşəkillərdən də bunu aydın görmək olar.\nHafta.az məsələ ilə bağlı Bakı şəhər Dövlət Yol Polisi İdarəsinin bölmə rəisi, polkovnik Vaqif Əsədova ilə əlaqə saxlayıb.\nV. Əsədovun sözlərinə görə, “20 Yanvar” kimi tanınan ərazidə süni sıxlığın, tıxacların yaranmaması üçün dayanma-durma, parklanma tələblərinə nəzarət edilir, eləcə də sərnişinlərin daşınmasının yalnız Avtovağzal ərazisindən həyata keçirləcəyi planlaşdırılıb:\n“Dayanma-durma tələbləri ilə bağlı BNA və biz bir sıra işlər həyata keçiririk. Sumqayıt marşrutları ilə bağlı qaldırdığınız məsələ barədə Yol Polisinə məlumat verəcəyik. Ola bilsin, polisin yoxluğundan sürücülər istifadə edirlər. Hər addım başı bir polis nəzarət etməli deyil. Sürücülərin, sərnişinlərinin özünün də marağı olmalıdır. Qanunla qadağandır olunub ki, həmin ərazilərdən sürücülər hərəkət etməsinlər. “Şamaxınka” ərazisində dayanan polis, “20 Yanvar” ərazisindən Bakı-Sumqayıt istiqamətində hərəkət edən sərnişin daşıyıcılarına nəzarət edə bilməz ki... Vətəndaşlar özləri sürücülərlə gizli telefon danışıqları aparırlar. Bizim müraciətimiz insanlaradır ki, bu işdə özləri də mühafizəkar olmalıdırlar”.


Müharibənin dayandırılması haqqında müqavilə tarixi qələbəmizdir və Ermənistanın kapitulyasiyasıdır - Deputat\nMüharibənin dayandırılması haqqında müqavilə tarixi qələbəmizdir və Ermənistanın kapitulyasiyasıdır - Deputat Siyasət\nXalqımızın 30 illik intizarına şanlı ordumuzun apardığı 45 günlük müharibə son qoydu. Azərbaycan-Rusiya prezidentləri və Ermənistan baş nazirinin imzaladığı müharibənin dayandırılması haqqında müqavilə tarixi qələbəmizdir və Ermənistanın kapitulyasiyasıdır. Bunu Trend-ə Milli Məclisin deputatı Azər Badamov deyib.\nDeputat bildirib ki, müharibənin dayandırılması və işğalçının hərbi birləşmələrinin təqdim olunmuş qrafik üzrə torpaqlarımızı tərk etməsi Azərbaycanın ərazi bütövlüyünün təmin olunması deməkdir:\n“İmzalanmış bu müqavilədə Azərbaycanın diktə etdiyi bütün tələblər nəzərə alınıb. Ən əsası da odur ki, Azərbaycanın Naxçıvanla quru yolla əlaqəsi yaranacaqdır. Bu, Azərbaycan-Naxçıvan dəhlizi adlanacaq və dəhlizlə hərəkətinin təhlükəsizliyinə Rusiya sərhədçiləri təminat verəcəkdir. İmzalnmış müqavilə Naxçıvanı blokadadan çıxarır. Artıq Naxçıvana bizim bütün kommunikasiyalar bərpa olunacaq, xalqımızın 30 ili ərzində çəkdiyi əziyyət və iztirablarına son qoyulacaqdır.\nÜmumiliyyətlə, Ermənistanı dəmir yumruğumuz hesabına məcbur etdiyimiz bu məğlubiyyət Dağlıq Qarabağı Azərbaycana qaytarmaqla Naxçıvanı birləşdirir və bütöv bir Azərbaycan dünya xəritəsində parlayacaqdır. Cənab prezident demişdir ki, əgər müharibə başlanana qədər biz Ermənistana müəyyən şərtlər daxilində danışıqlar masası arxasında oturmağına hazır idiksə, indi biz bizim şərtlərimizlə düşməni masa arxasına oturmağına məcbur etdik.\nMüqavilədə Dağlıq Qarabağın statusu məsələsi ilə bağlı hər hansı bir bənd yoxdur. Bu o deməkdir ki, ermənilər Azərbacanda bütün xalq kimi eyni və bərabərhüquqlu vətəndaşlar kimi yaşaya biləcəklər. Dağlıq Qarabağda hazırda erməni mülkü vətəndaşlarımız yaşayır. Ora Azərbaycanlılar da qayıtmalıdırlar və bir yerdə birgə yaşmasına başlayacaqlar.\nXalqların birgə yaşayışını və təhlükəsizliyinin təmin olunması üçün regiona sülhməramlıların gətirilməsi nəzərdə tutulur. Sülhməramlıların tərkibində Türkiyəyənin də olması müqavilə şərtlərinin nəzərdə tutulmuş qrafik üzrə icrasına nəzarəti və məsuliyyəti artıracaqdır. İmzalanmış sülh müqaviləsi Azərbaycanın maraqlarna tam uyğundur və ərazi bütövlüyümüzün bərpası deməkdir. Onu da qeyd etmək istəyirəm ki, Ermənistanın acı məğlubiyyəti bu ölkədə etiraz dalğasını genişləndirib.\nMüqavilə qüvvəyə minəndən sonra İrəvanda ermənilər hökumət binasına hücum etmiş və rədd olsun Paşinyan şüarları sələndirirlər. Hətta sosial şəbəkələrinin erməni seqmentinin məlumatına görə xalqın narazı kütləsi regionlardan paytaxta üz tutub kütləvi narazılıqlara başlamışdır. Ermənistanı bu acınacaqlı günə salan şizoferin Paşinyandır. Düşünürəm ki, ermənilər Paşinyan və onun ağılsız hökumətini ömrünə son qoyacaqdır. Hesab edirəm ki, ermənilər özlərinə ağıllı, qonşuluq münasibətlərini və birgəyaşayışını dəyərləndirən, öz xalqının gələcəyini düşünən bir rəhbər seçəcəkdir.\nSonda möhtəşəm qələbəmiz münasibətilə xalqımızı təbrik edir, torpaqlarımız uğrunda canını qurban vermiş şəhidlərimizə Allahdan rəhmət diləyir, xalqımıza daima xoşbəxtlik arzulayıram.\nYaşasın müstəqil və əbədi Azərbaycan Respublikası!\nYaşasın Ali Baş Komandanımız cənab İlham Əliyev!\nQarabağ Azərbaycandır !”.


“Nigarın arxası yapışdırılmadı...” - Röya rəfiqəsini rüsvay etdi - Medianews\nNəşr edilib: 2017/12/18 10:23 Rubrika: Magazin Baxış sayı: 6909 Müəllif: Turan\n“Nigardan ötrü ölürdüm, hara getsəm onu daşıyırdım. Türkiyəyə getməmişdən qabaq Nihat Odabaşı Bakıya gəlmişdi. Nigara zəng vurdum ki, birgə yemək yeyək. Razılaşdı, amma axşam zəng vuranda dedi ki, Londona uçuram, yoxam. Elə birtəhər gəldi ki, bu qız mənə deməmiş niyə Londona gedib? O instaqramda təbrik etmələr filan… Bunlar deyəsən öyrəşdilər baş bağlayıb açmağa”.\n“Qafqazinfo” xəbər verir ki, bu sözləri əməkdar artist Röya Ayxan “Xəzər maqazin”ə açıqlamasında deyib. Müğənni həmkarı Nigar Camalla yaşadığı qalmaqala münasibət bildirib.\n“Kaş ki, Miri Yusif kimi mən də təqdimata getməzdim. Oranı mənə çox təriflədilər. Heç “MUZ TV” mükafatları qədər deyil. Röya həmin günü həm məni, həm də Samir Cavadzadəni instaqramda bloka atıb.\nÇünki biz duet oxuyacağıq. Əvvəlcədən ora gedəndə hamı bilirdi ki, qalib Röyadır. Kompleksi olan insanlar belə açıqlamalar verə bilər. Kimin sözü varsa, zəng vurub desin. Çıxıb efirdən bədənimi süni adlandırmaq lazım deyil. Özlərində yoxdur deyə mənimkinə sataşırlar. Qaldı ki, mən Anarın anasıyam ki, Röyanı makiyaj etməyə qoymayım?”.\nRöyadan şok iddia: “Nigar Camal “Altın Kelebek”…\nNigar Camal Dima Bilanla “Jara” nın səhnəsində duet…\nATV-nin aparıcısından doğum günündə Nigar Camalla…\nDiana Hacıyeva Nigar Camala sərt cavab verdi:…


Dörd yaşlı uşağı anası xilas etdi\nDörd yaşlı uşağı anası son anda xilas etdi\nŞürük kənd sakini 4 yaşlı Səbuhi Əzizov həyətdə uşaqlarla oynayarkən qəfildən kolluqlardan çıxan çaqqal ona hücum edib\nBAKI, 31 oktyabr — Sputnik. Dörd yaşlı oğlan uşağı çaqqalın hücumuna məruz qalıb. Sputnik Azərbaycan-ın bölgə müxbirinin verdiyi məlumata əsasən, hadisə Lənkəran rayonunun Şürük kəndində baş verib. Belə ki, Şürük kənd sakini 4 yaşlı Səbuhi Əzizov həyətdə uşaqlarla oynayarkən qəfildən kolluqlardan çıxan çaqqal ona hücum edib.\nSəbuhinin əmisi Elnur Əzizovun Sputnik Azərabyacan-a verdiyi məlumata əsasən bu ərazilərdə çaqqallar ilk dəfədir ki, evlərə girib, insana hücum ediblər: "Səbuhi uşaqlarla öz həyətlərində oynayırmış, anası da evdə olub. Birdən anası uşağın qışqırığını eşidib və dərhal evdən çıxıb və həyətdə bir çaqqalın uşağa hücum etidiyini görüb. Çaqqal dişi ilə Səbuhinin sifətini cırıb, çənəsini cırmaqlayıb və ayağını dişləyib. Səbuhinin anası onu zorla çaqqalın əlindən ala bilib. Bəxtimiz gətirib ki, çaqqal uşağın boğazını dişləməyib".\nE.Əzizov qeyd edib ki, dərhal 4 yaşlı Səbuhini xəstəxanaya aparıb quduzluq leyhinə vaksin vurdurublar. Evə qayıdandan sonra isə həmin çaqqal Səbuhinin anasına hücum edib. "Bu da yetməyib Səbuhinin dayısı küçədə maşınını yuyarkən ona da hücum edib və o çaqqalı zorla qova bilib".\nQeyd edək ki, Səbuhinin anası və qohumları çaqqalın quduz olmasını düşünürlər. Çünki çaqqal yaşayış məskəninə tək girmir və insana tək hücum etmir.


15 Yanvar 2017 - 20:45\nStrateq.az Ankaradakı Başkent Universitetinin müəllimi, Şimali Kipr Türk Cümhuriyyətinin Ankaradakı keçmiş fövqəladə və səlahiyyətli səfiri Əhməd Zəki Bulunçun APA-nın Türkiyə bürosuna müsahibəsini oxucularına təqdim edir:\n– Müzakirələr prosesi qurucu liderimiz mərhum Dənktaşın 2005-ci ildə hakimiyyəti Məhmət Əli Tələtə təhvil verməsindən sonra davam etdi, Əroğlu dönəmində də müzakirələr aparılırdı, ancaq yunan tərəfi Aralıq dənizində neft axtarışına başlayınca Türkiyə tərəfi müzakirələri dayandırmışdı. Mustafa Akıncı 2015-ci ilin mayında hakimiyyətə gələndən sonra yunan tərəfindəki həmkarı Anastasiadis ilə müzakirələr prosesini yenidən canlandırdı. Hətta keçən ilin payızında Akıncı bir neçə dəfə bəyanat verdi ki, BMT Baş katibi Pan Qi Mun ilin sonunda vəzifəsindən ayrılana qədər məsələ həll edilməzsə, son fürsət də əldən veriləcək. Təhlükəsizlik Şurasına üzv olan ölkələrin təmsilçilərinin iştirakı ilə Cenevrədə keçirilən xarici işlər nazirləri toplantısında heç bir nəticə əldə edilə bilmədi, ayın 18-də nazir müavinləri “texniki” məsələləri müzakirəyə davam edəcəklər.\n– Siyasi baxışlarına görə, görünür, onlar da əvvəlcə yunanların ədalətli müzakirə aparacaqlarına inanaraq müzakirələr prosesini canlandırırlar. Ancaq bir müddətdən sonra yunanların niyyətini, deyəsən, onlar da anlayırlar. Təkrar edirəm: onların niyyəti bizi tamamilə adadan çıxarmaqdır. Bunun adı “Enosis”dir, yəni, əvvəlcə adanı tamamilə yunanların ixtiyarına verib sonra Yunanıstana birləşdirməkdir. Əsas hədəfin bundan ibarət olduğu yerdə hansı ədalətli müzakirədən söhbət gedə bilər? Elə isə ən ədalətli iş 15 iyul 1974-cü ildə görülüb: ada üzərindəki təminat haqqından istifadə edən Türkiyə oraya “Sülh əməliyyatı” həyata keçirib. Bunun nəticəsinə yunanlar da öz müstəqilliklərini qoruyublar, adada bərabər hüquqlu iki dövlət yaranıb. Ən düzgün iş budur. İndi bizim yunanlarla müzakirələrimizin əsas mövzusu-bərabər hüquqlu iki dövlət arasında keçmişdən qalma bəzi anlaşılmazlıqları ədalətli şəkildə həll etməkdir. Yunan tərəfi isə bunu istəmir, bizi əvvəlcə azlıq vəziyyətinə salıb sonra adadan tamamilə çıxarmaq istəyirlər. Ona görə dövlətimizi qorumaq bizim vaz keçilməz haqqımızdır. Kipr məsələsi 1974-cü ildə ədalətli şəkildə həll edilib.


AMEA RƏYASƏT HEYƏTİNİN İCLASI KEÇİRİLİB » Zirvə.info | "ZİRVƏ" İnformasiya Mərkəzi\n2017-ci il İyulun 5-də Azərbaycan Milli Elmlər Akademiyası Rəyasət Heyətinin növbəti iclası keçirilib.\nAMEA-nın prezidenti, akademik Akif Əlizadə tədbirin əvvəlində akademik Zemfira Səfərovaya 80 illik yubileyi münasibətilə AMEA-nın Fəxri Fərmanını təqdim edib.\nSonra AMEA-nın akademik-katibi, akademik Rasim Əliquliyev, AMEA-nın müxbir üzvü Ramiz Alıquliyev və texnika üzrə fəlsəfə doktoru Rəşid Ələkbərovun həmmüəllifi olduqları "Big Data və superkompüter texnologiyaları: çağırışlar, problemlər və vəzifələr" adlı elmi məruzə dinlənilib. Məruzə ilə çıxış edən akademik Rasim Əliquliyev Big Data-nın XXI əsrin qlobal çağırışlarından biri olduğunu, müasir İKT-nin müxtəlif fəaliyyət sahələrinə geniş tətbiqinin ifrat dərəcədə informasiya selini yaradaraq Big Data problemini meydana gətirdiyini bildirib. Məruzəçinin sözlərinə görə, Big Data-nın analizi və onlardan yeni biliklərin əldə olunması zərurəti Azərbaycan elmi qarşısında aktual və həlli çətin olan multidissiplinar elmi problemlər qoyub.\nAMEA Rəyasət Heyəti aparatının İctimaiyyətlə əlaqələr şöbəsindən ZiM.Az-a bildiriblər ki, məruzəçi Big Data, Data Science, proqram mühəndisliyi və superkompüter texnologiyaları sahəsində kadr hazırlığının zəruriliyini önə çəkərək, AMEA-nın magistratura və doktoranturasında bu sahələr üzrə yüksəkixtisaslı kadrların yetişdirilməsinin vacibliyini qeyd edib. Alim bütün elm sferalarında superkompüter texnologiyalarının dəstəyi ilə Big Data resurslarının analizi, onlardan mühüm əhəmiyyətli biliklərin əldə olunması üçün zəruri tədbirlərin həyata keçirilməsi istiqamətində təkliflər irəli sürüb. Məruzə dinlənildikdən sonra Rəyasət Heyəti R.Əliquliyevin məruzəsində olan təkliflər əsasında müvafiq qərar qəbul edib.\nRəyasət Heyətinin iclasında AMEA-nın bəzi elmi müəssisələrində sahibkarlıq fəaliyyətinin həyata keçirilməsi qaydaları müzakirə olunub. Mövzu ilə əlaqədar çıxış edən AMEA rəhbəri bildirib ki, Akademiyanın nizamnaməsi və "Elm haqqında" Azərbaycan Respublikasının Qanununun müvafiq maddələrinə əsasən, AMEA-nın elmi müəssisə və təşkilatları öz maddi-texniki bazalarını möhkəmləndirmək, əməkdaşlarının sosial-məişət şəraitini yaxşılaşdırmaq üçün sahibkarlıq fəaliyyəti ilə məşğul ola bilərlər. Qeyd edilənlər nəzərə alınaraq Rəyasət Heyəti tərəfindən AMEA-nın muzeylərinin sahibkarlıq fəaliyyətinin həyata keçirilməsi qaydaları təsdiq edilib. Vurğulanıb ki, muzeylərdə həyata keçirilən sahibkarlıq fəaliyyəti bu Qaydalara edilmiş əlavələr, eləcə də fiziki və hüquqi şəxslər arasında bağlanmış mülki-hüquqi müqavilələr əsasında müəyyən edilir.\nMüzakirəyə çıxarılan növbəti məsələlərdən biri də Azərbaycan Xalq Cümhuriyyətinin 100 illik yubileyinin keçirilməsinə dair AMEA-nın Tədbirlər planının təsdiqi olub. Mövzu ilə bağlı çıxış edən AMEA-nın vitse-prezidenti, akademik İsa Həbibbəyli Azərbaycan xalqının ötən dövr ərzində milli dövlətçilik atributlarının bir çoxunu qoruyub saxladığını, ümummilli lider Heydər Əliyevin respublikada uğurla həyata keçirdiyi siyasətin xalqımızın tarixi-mədəni yaddaşını özünə qaytararaq milli mənlik şüurunu inkişaf etdirdiyini, azərbaycançılıq məfkurəsi işığında müstəqillik arzularını gücləndirdiyini söyləyib. Akademik əlavə edib ki, Azərbaycan Respublikasının Prezidenti İlham Əliyev tərəfindən "Azərbaycan Xalq Cümhuriyyətinin 100 illik yubileyi haqqında" Sərəncamın imzalanmasıbu siyasətin davamı olaraq milli dövlətçilik ənənələrinə diqqət və qayğının göstəricisidir.\nRəyasət Heyəti dövlət başçısının müvafiq Sərəncamının icrasından irəli gələn məsələlərin həlli və Azərbaycan Xalq Cümhuriyyətinin 100 illiyinin layiqincə qeyd olunması məqsədilə AMEA-nın Tədbirlər planının təsdiq olunması haqqında qərar qəbul edib.\nİclasda bir sıra kadr məsələlərinə də baxılıb. Rəyasət Heyətinin qərarı ilə hüquq üzrə elmlər doktoru Aytən Mustafayeva AMEA-nın Hüquq və İnsan Haqları İnstitutunun direktoru vəzifəsinə təsdiq edilib.\nTexnika üzrə elmlər doktoru Hikmət İbrahimov AMEA-nın akademik Yusif Məmmədəliyev adına Neft-Kimya Prosesləri İnstitutunun elmi işlər üzrə direktor müavini, filologiya üzrə elmlər doktoru Əlizadə Əsgərli isə AMEA-nın Nizami adına Ədəbiyyat İnstitutunun elmi işlər üzrə direktor müavini vəzifələrinə təyin olunublar.\nElçin Seyfullayev isə AMEA Rəyasət Heyəti aparatı Beynəlxalq Əlaqələr İdarəsinin Beynəlxalq təşkilatlarla əlaqələr şöbəsinin rəisi vəzifəsinə təyin edilib.


Əsas səhifəMaşın növləriavtomobilCabrio\nCabrio tipli vasitə xəbərləri\nMəhdud sayda Aston Martin V12 Speedster dünya miqyasında alıcılara təqdim olunur\nAçıq kokpit idman avtomobili üçün təklif olunan DBR1 seçimi ilə tarixi texniki xüsusiyyət, diqqətlə işlənmiş detallar, 1959 Le Mans mükafatlı orijinalına hörmət göstərir. Aston Martin qürurlu İngilis lüks idman avtomobili markasıdır [...]\nMG Cyberster Concept Car, 800 km məsafədə bir xərclə səyahət edir\nDoğan Trend Automotive, Doğan Holdinqin çətiri altında fəaliyyət göstərən və Türkiyənin distribyutoru olan əfsanəvi İngilis avtomobil markası MG, bu yaxınlarda qapılarını açan 2021 Şanxay Avtomobil Sərgisində Cyberster adlı yeni bir konsepsiya təqdim etdi. [...]\nLexus LC 500 kabriolet, qadınlar tərəfindən ən yaxşı lüks avtomobil seçildi\nWWCOTY Qadınlar İlin Avtomobil Mükafatlarında “2021-ci ilin ən yaxşı lüks avtomobili” seçilən Lexus LC 500 kabriolet, münsiflər heyətini qadın avtomobil jurnalistləri tərəfindən qəbul edildi, bu yay Türkiyədə satışa çıxarılacaq. [...]\nƏfsanəvi İtalyan idman avtomobili markası Ferrari yeni Portofino M modelini təqdim etdi. Ferrari Portofino'nun üzdən qaldırılmış bir versiyası olaraq diqqəti cəlb edən Portofino M, üst üstə 4 dəfə dinamik xarici dizayn detalları və "Beynəlxalq" xüsusiyyətlərə malikdir. [...]\nFerrari 812 GTS Türkiyə Geliyor!\nFerrari V12 Spider'in tarixi müvəffəqiyyəti ilə dolu olan GTS 812 modeli, Türkiyədə yola çıxma günlərini sayaraq. Ölkəmizdə ... [...]\nPremium avtomobil istehsalçısı Lexus, avtomobil dünyasına eksklüziv modellər təqdim etməyə davam edir. Lexus, təsirli dizaynı ilə yeni LC Convertible-ı daha da inkişaf etdirərək, özünəməxsus rəng birləşməsi ilə məhdud sayda istehsal olunacaq Regatta Edition-u satışa təqdim etdi. [...]\nZərif, şık və bənzərsiz yeni Porsche 911 Targa\nZərif, təmtəraqlı və misilsiz: yeni Porsche 911 Targa. Bir kabrioletin sürücülük zövqünü bir kupenin rahatlığı ilə birləşdirən Porsche'nin yeni 911 Targa 4 və 911 Targa 4S modelləri [...]\nBentley Bacalar Yeni rənglərini təqdim etdi\nBentley Bacalar Yeni rənglərini təqdim etdi. Lüks avtomobil istehsalçısı Bentley, son aylarda yeni kabriolet BacalarTəqdim etdi. Bacalar Yalnız 12-si adını daşıyan bu ultra lüks avtomobildən [...]\nBentley Bacalar Modelin qiyməti və xüsusiyyətləri açıqlandı\nCorona virusu səbəbindən Cenevrə Motor Show ləğv olunsa da, bu yeni Bentley şirkətidir. Bacalar Modelini təqdim etməsinə mane olmadı. Ekzotik avtomobillər sinfində yeni Bentley Bacalar dizayn, yüksək performans [...]\nYeni bir Elektrik Konsepsiyası: Hyundai Kehaneti\nHyundai Motor Company, Cenevrə Avtomobil Sərgisində yeni elektrik konsepsiyası Prophecy-ni təqdim etməyə hazırlaşır. İzmitdə istehsal ediləcək New i20, facelift i30 və Prophecy konsepsiyası ilə sərgidə iz qoyacaq Hyundai, əsasən yeni dizaynlarını təqdim edir. [...]\n2 il əvvəl Tesla Roadster kosmosa hara göndərilir?\nElon Musk, Tesla Roadster-i iki il əvvəl Falcon Heavy raketi ilə kosmosa göndərmişdi. 2 fevral 6-ci ildə baş verən hadisədən 2018 il keçir, indi Tesla Roadster Space haradadır? [...]\nYeni Aston Martin Vantage Roadster ortaya çıxdı!\nAston Martin-in yeni Vantage Roadster Modelinin Xüsusiyyətləri Çarpıcıdır. Aston Martin yeni Vantage Roadster-i təqdim etdi. Vasitə 100 saniyəyə 3,8 km / saata qədər sürətlənir və maksimal sürəti 306 km / s-dir. [...]\nJames Bond filmlərindəki avtomobillər açıqlandı\n2020-ci ildə çıxması gözlənilən James Bond seriyasının yeni filmində, James Bond izləyicilərini həyəcanlandıracaq 3 fərqli Aston Martin modelinin elanı verildi. Şahzadə Charles Filmin baş rolunu və baş rol oyunçusu Daniel'i ziyarət etdi [...]


Sərnişinlər üçün - Bakı Metropoliteni\n1 ÜMUMİ MÜDDƏALAR\n2 SƏRNİŞİNLƏRİN VƏZİFƏLƏRİ\n3 ESKALATORDAN İSTİFADƏ QAYDALARI\n4 SƏRNİŞİNLƏRİN HÜQUQLARI\n5 BAKI METROPOLİTENİNDƏ QADAĞALAR\n6 GEDİŞ HAQQININ ÖDƏNİLMƏSİ\n7 "BAKMİL" STANSİYASINA (DEPOYA) GEDƏN QATARLARIN HƏRƏKƏT CƏDVƏLİ\n8 Stansiya yolunda nə etmək lazımdır\n9 Yaddaş kitabçası\n10 Əlçatan metro\nMetropolitendə təhlükəsizlik qaydaları\n(sərnişinin yaddaş kitabçası)\nÜmumi təhlükəsizlik qaydalari\n- davranışına, geyiminə, görkəminə, üstündəki və ya əlindəki əşyalara və s. görə şübhəli və ya təhlükəli adam gördükdə, dərhal diqqət cəlb etmədən polis əməkdaşına və ya metropoliten əməkdaşına məlumat vermək lazımdır;\n- sahibsiz, yaddan çıxıb qalan çanta, portfel, paket, şübhəli əşya bağlama və s. aşkar etdikdə, onu açmadan və ona toxunmadan dərhal polis əməkdaşına və ya metropoliten əməkdaşına məlumat vermək lazımdır;\n- təhlükəli nasazlıq, şübhəli kənar səs, uçqun, yanğın və s. aşkar etdikdə dərhal metropoliten əməkdaşına məlumat vermək lazımdır.\nMetropolitendə bir nəfər üçün daşınmasına icazə verilən əl yükünün sayı ikidən çox olmamalıdır. Əl yükünün sayının daha çox olması səbəbindən avtomat buraxılış məntəqəsindən keçərkən, eskalatorda, pilləkən marşlarında hərəkət edərkən, qatara minib-düşərkən, xüsusən ekstremal hallarda təxliyə olunarkən, yarana biləcək fəsadlar sizin və digər sərnişinlərin xəsarət alması ilə nəticələnə bilər.\nStansiyada qatar gözləyən sərnişinlərə qatar gəlib dayanana, vaqonların qapılarının açılmasına və sərnişinlərin düşməsinə qədər platformanın kənarındakı hüdud xəttini keçmək olmaz. Əks halda, qatarın güzgüsü və ya gövdəsi Sizə toxunaraq, ciddi fəsadlar törədə bilər.\n"Ehtiyatlı olun! Qapılar bağlanır" elanından sonra vaqonun salonuna daxil olmaq, eləcə də vaqonun qapılarını tutub saxlamaqla vaqona minmək və ya vaqondan düşmək olmaz. Əks halda, qapılar bağlanarkən, Sizə xəsarət yetirə bilər; əşyanız, çantanız və ya paltarınızın hissəsi qapının arasında qala bilər; qatar sizi sürüyərək ciddi fəsadlar törədə bilər.\nAlkoqollu içkilər, narkotik vasitələr və psixotrop, toksik və digər uyuşdurucu maddələr qəbul edərək, sərxoş vəziyyətdə stansiyaya daxil olmaq və vaqonda getmək olmaz. Sərxoşluq insanın mərkəzi sinir sisteminin fəaliyyətinə təsir göstərərək, psixi və nevroloji pozuntular yaradır ki, bu da sərnişinlər arasında xoşagəlməz halların baş verməsinə səbəb ola bilər.\nMəhdudiyyət çəpərləri və girişi qadağan edən nişanlar quraşdırılmış yerlərə daxil olmaq qadağandır. Məhdudiyyət çəpərləri və girişi qadağan edən nişanlar qarşıda Sizin bilmədiyiniz hər hansı təhlükənin olduğundan və ya ola biləcəyindən xəbər verir.\nÖlçüləri böyük olan, uzunluq, en və hündürlük əndazə ölçülərinin cəmi 200 sm-dən çox olan, eləcə də uzunluğu 220 sm-dən artıq olan uzun ölçülü əl yükünü aparmaq olmaz. Əl yükünün ölçülərinin daha çox olması səbəbindən avtomat buraxılış məntəqəsindən keçərkən, eskalatorda və pilləkən marşlarında hərəkət edərkən, qatara minib-düşərkən, xüsusən də ekstremal hallarda təxliyə olunarkən, Siz və digər sərnişinlər xəsarət ala bilər.\nBükülməmiş, bağlanmamış və bərkidilməmiş, sərnişinlərə xəsarət yetirə bilən əl yükünü (şüşə, linoleum, ruberoid, metal profil, taxta, tamasa, yığılmayan və çexolu olmayan velosiped və s.) aparmaq olmaz. Belə yüklərin daşınması eskalatorda hərəkət edərkən, qatara minib-düşərkən, xüsusən də ekstremal hallarda təxliyə olunarkən, Sizin və digər sərnişinlərin xəsarət almasına səbəb ola bilər.\nƏl yükünün daşınması üçün təkərli vasitələrdən (çanta-arabacıqlar istisna olmaqla) istifadə etmək olmaz. Təkərli vasitələr eskalatorda, sərnişin platformasında və s. əlinizdən çıxa və sərnişinlərə xəsarət yetirməklə digər fəsadlar törədə bilər.\nÖzbaşına stansiya yollarına düşmək, vaqonun idarəetmə kabinasına, xidməti və xidməti-texniki otaqlara, ventilyasiya şaxtası köşklərinə, tunellərə və Bakı Metropoliteninin çəpərlənmiş digər ərazilərinə daxil olmaq qadağandır.\nİşlək vəziyyətdə olmayan eskalatordan icazəsiz istifadə etmək qəti qadağandır.\nEskalatorda sürahiyə dirsəklənmək olmaz. Eskalator hər hansı səbəbdən qəfil dayansa, yıxılıb xəsarət ala bilərsiniz.\nEskalatorda sürahinin üstünə əşya qoymaq olmaz. Əşya əlinizdən çıxa bilər, digər sərnişinlərə xəsarət yetirər.\nEskalatorun sürahisini çıxarmaq olmaz. Sürahi tədricən dartılıb qırılar, Sizə və digər sərnişinlərə ciddi xəsarət yetirə bilər.\nEskalatorun tərpənməz gövdəsi üzərinə hər hansı əşyanı atmaq olmaz. Maili səthdə əşyanın sürəti artaraq, digər sərnişinlərə xəsarət yetirə bilər.\nEskalatorda qaçmaq olmaz. Eskalator qəfil dayanarsa, yıxılıb xəsarət ala bilərsiniz və digər sərnişinlərin də yıxılıb xəsarət almalarına şərait yaradarsınız.\nEskalatorda oturmaq olmaz. Eskalatorun pillələri üfüqi vəziyyət alarkən, bədəninizin hissəsini sıxaraq xəsarət yetirə bilər.\nEskalatorda zərurət olmadan ballüstradada yerləşdirilmiş "Stop" açarından istifadə etmək olmaz. Bu eskalatoru qəfil dayandırar və sərnişinlər yıxılıb xəsarət ala bilər.\nTezalışan, toksik və zəhərləyici maddələr, əşyalar və mayelər, məişət qaz balonları aparmaq olmaz. Tara zədələnərək, maddə, maye və ya qaz ətrafa dağılar, ciddi fəsadlar törədə bilər.\nAçıq oddan, pirotexniki qurğulardan (fişənglərdən, partlayıcılardan və s.) istifadə etmək olmaz. Bunlar tüstülənməyə, yanğına səbəb ola bilər və sərnişinlər arasında təlaş yaradar.\nOdlu silah, deşici əşyalar aparmaq olmaz. Eskalator və ya qatar qəfil dayandığı halda Siz müvazinətinizi itirib yıxıla bilərsiniz, bu halda özünüz və digər sərnişinlər xəsarət ala bilər.\nYollara hər hansı əşyanı atmaq olmaz. Yollara atılan əşya sərnişin qatarının qəza-ya uğramasına səbəb ola bilər.\nPlatformada qaçmaq, məlumat göstəriciləri ilə müəyyən olunmuş hərəkət istiqamətinə riayət etməmək, mütəşəkkil sərnişin axınına mane olmaq qadağandır. Çünki yıxıla bilərsiniz və ya digər sərnişinləri də yıxa bilərsiniz ki, bu da Sizin və digər sərnişinlərin xəsarət almasına səbəb olar.\nQatarın hərəkəti zamanı vaqonun qapılarını açmaq olmaz. Bu qatarın qəfil dayanmasına səbəb olar, Siz və ya digər sərnişinlər tunelə yıxıla bilər və yaxud vaqonun içində yıxılaraq ciddi xəsarət ala bilərsiniz.\nMetropoliten ərazisində diyircəkli konkilərdə, lövhələrdə və digər analoji təkərli və diyircəkli vasitələrdə hərəkət etmək olmaz. Çünki yıxıla bilərsiniz və ya digər sərnişinləri yıxa bilərsiniz ki, bu da Sizin və digər sərnişinlərin xəsarət almasına səbəb olar.\nUca səsli audiotexnikaya qulaq asmaq, səsgücləndiricilərdən istifadə etmək və musiqi alətlərində çalmaq olmaz. Çünki verilən səsli elanları eşitməyə bilərsiniz, digər sərnişinlərin eşitməsinə mane olarsınız, elana müvafiq olmayan davranış Sizin və digər sərnişinlərin xəsarət almasına səbəb olar.\nMüvafiq elandan sonra sərnişinsiz hərəkət etməli olan qatara minmək olmaz. Qatardakı sərnişinlər isə mütləq qatardan düşməlidir. Çünki, adətən, bu halda qatarlar sərnişinlərin olması nəzərdə tutulmayan əraziyə yola düşür və həmin ərazilərdə Sizin şəxsi təhlükəsizliyiniz təmin olunmur.\nBakı metropoliteninin bütün obyektlərinə, o cümlədən ventilyasiya şaxtaları köşklərinə 25 m-dən yaxın məsafədə zibil yandırmaq və tonqal qalamaq olmaz. Çünki güclü ventilyasiya sistemi tüstünü stansiyalara və tunellərə vurar, bu da sərnişinlərin sağlamlığı üçün fəsadlar törədə bilər.\nBakı metropoliteni rəhbərliyinin icazəsi olmadan metropolitenin elektrik şəbəkəsinə elektrik işlədiciləri qoşmaq olmaz. Bu hal fiderin və ya qidalandırıcı avadanlığın ifrat yüklənməsinə gətirib çıxara bilər və müxtəlif fəsadlar törədə bilər.\nSərnişin platformasının hüdudlarında yola yıxılarkən təhlükəsizlik qaydaları\nSərnişin platformasının hüdudlarında yola yıxılarkən, ilk öncə düşdüyünüz yerdən tərpənməmək, həmin yerdə qalmaq məsləhətdir. Özbaşına sərnişin platformasına qalxmağa cəhd etsəniz, elektrik gərginliyi altına düşə bilərsiniz.\nƏvvəlcə qatar gözlənilən tərəfə baxmaq, qatarın gəlib-gəlmədiyini müəyyən etmək lazımdır.\nƏgər qatar artıq yaxınlaşırsa, başınız qatar gələn istiqamətə olmaqla üzü aşağı relslərin arasındakı qanova uzanmaq və tərpənməmək lazımdır.\nƏgər qatar və ya qatarın işığı hələ görünmürsə, düşdüyünüz yerdə qalmaq şərtilə özünüz və ya digər şərnişinlər vasitəsilə metropoliten əməkdaşına və ya polis əməkdaşına məlumat vermək lazımdır ki, təhlükəsizliyinizi təmin etmək şərtilə Sizi yoldan çıxarsınlar.\nYanğın zamanı təhlükəsizlik qaydaları\nStansiyada olarkən, yanğın (tüstülənmə, qığılcımlanma, alovlanma) aşkar etdikdə, dərhal metropoliten əməkdaşına məlumat vermək lazımdır. Qatarda olduğunuz halda vaqonun içində yanğın hadisəsi aşkar etdikdə, dərhal “sərnişin-maşinist” rabitəsi vasitəsilə qatarın maşinistinə məlumat vermək lazımdır. Sonra metropoliten əməkdaşlarının təlimatlarına uyğun hərəkət etmək məsləhətdir.\nMəcburiyyət qarşısında qalmadığınız halda özbaşına təxliyə olunmaq məsləhət deyil.\nTuneldə, qatarda olduğunuz halda, yanğın baş verərkən, özbaşına qatarı tərk etmək daha təhlükəlidir. Çünki sərnişin vaqonunun hər iki yan tərəfində olan cərəyan qəbulediciləri və bir çox vaqonaltı avadanlıqlar yüksək gərginlik altında olur, eyni zamanda, təmas relsi (3-cü rels) yüksək gərginlik altında olur.\nİstisna halda, məcburiyyət qarşısında təxliyə olduğunuz halda, tuneldə aşağıdakı təhlükəsizlik qaydalarına riayət etmək lazımdır:\nvaqondan düşərkən, onun 1-ci və 4-cü qapılarından düşmək olmaz, çünki cərəyan qəbulediciləri həmin qapıların qarşısında yerləşir və gərginlik altında ola bilər, vaqonun 2-ci və 3-cü qapılarından düşmək lazımdır;\n• tuneldə vaqonların yanından keçərkən, vaqona toxunmaq olmaz, belə ki, o hərəkətə başlaya bilər, cərəyan qəbuledicisində yüksək gərginlik ola bilər;\n• tuneldə yol boyu hərəkət edərkən, yolun təmas relsinin əks tərəfi ilə hərəkət etmək lazımdır;\n• şpalların üstü ilə yerimək olmaz;\n• avadanlıqların detallarının və qovşaqlarının üstünə, relslərin, kabellərin üzərinə ayaq qoymaq olmaz;\n• yaş dəsmalı ağzınıza tutub nəfəs alsanız, bu tənəffüz orqanlarınızı tüstüdən müəyyən qədər qoruyar.\nSƏRNİŞİNİN YADDAŞ KİTABÇASI.pdf


GünazTV: ABŞ-ın dövlət katibi Mayk Pompeo fevralın 19-da Səudiyyə Ərəbistanına səfəri ərəfəsində jurnalistlərə açıqlamasında İran rejiminin İraqda apardığı dağıdıcı fəaliyyətindən və Tehrana bağlı təmsilçi qüvvələrin Amerika vətəndaşlarına qarşı təhdidindən danışıb.\nPompeo deyib ki, o, Ər-Riyada səfərində Səudiyyə Ərəbistanı rəsmiləri ilə keçirəcəyi görüşlərdə əsasən İran məsələsini və onun regiona qarşı təhdidini müzakirə edəcək: “Biz, İran İslam Respublikasının təhlükəsizliyimizi hədəf alan təhdidləri barədə danışıqlar aparmaq üçün Səudiyyə Ərəbistanına gedirik. Lakin keçirəcəyimiz görüşlərdə, həm də digər regional məsələlər barədə də danışıqlar aparacağıq.\nİranın dəstəyi ilə Bağdadın yaşıl zonasına qarşı həyata keçirilən raket hücumlarına gəlincə, Biz İraq hökuməti ilə bu məsələni müzakirə edirik. İraq hökuməti bizim səfirliyimizin və hərbi təsisatlarımızın təhlükəsizliyini qorumaq üçün məsuliyyət daşıyır. Lakin onlar dəfələrlə bu işdə uğursuz olublar və üzərlərinə düşən məsuliyyəti layiqincə yerinə yetirə bilməyiblər. Biz nəinki bu hücumları edənləri yaxalamaq istəyir, həm də İraq hökumətindən bu sahədə daha aktiv olmasını tələb edirik.\nMən heç vaxt əvvəlcədən bizim bu kimi hücumlara qarşı mümkün reaksiyamızın necə olacağını mediaya açıqlamıram. Lakin hesab edirik ki, İranın təmsilçi qüvvələrinin əli ilə İraqda etdiyi təxribat xarakterli əməlləri və onun Amerika vətəndaşlarının həyatını təhdid etməsi adi bir məsələyə çevrilməməlidir. Düşünürəm ki, bunun təkrar olunmasına yol vermək olmaz” -deyə, Amerikanın dövlət katibi Mayk Pompeo Səudiyyə Ərəbistanına səfəri ərəfəsində jurnalistlərə açıqlamasında bəyan edib.


Aslan İsmayılov 1500 manat cərimələndi » www.PressDent.Info\n5-07-2018, 14:23 16356 dəfə baxılıb\nİyulun 4-də Səbail Rayon Məhkəməsində Vəkillər Kollegiyasının keçmiş üzvü Aslan İsmayılov haqqında hökm çıxarılıb.\nHakim Azər Tağıyevin çıxardığı hökmə əsasən, hüquqşünas Aslan İsmayılov 1500 manat cərimələnib.\nHökm Müasir Müsavat Partiyasının sədri Hafiz Hacıyevin xüsusi ittiham qaydasında qaldırdığı iddia əsasında çıxarılıb.\nHafiz Hacıyev Aslan İsmayılovun böhtan və təhqirə yol verdiyi üçün təqsirli bilinib, 3 il azadlıqdan məhrum edilməsini, üzr istəməsini və ona dəymiş mənəvi ziyana görə 100 min manat təzminat ödəməsini tələb edirdi.\nHafiz Hacıyev iddia edir ki, Aslan İsmayılov Facebook səhifəsində paylaşdığı yazılarında onun ünvanına “canlı”, “məxluq” kimi ifadələr işlətməklə onu təhqir edib, vəzifəli şəxsləri şantaj edərək, pul aldığını yazmaqla ona böhtan atıb.\nAslan İsmayılov bu adamın adını çəkməyi belə özünə yaraşdırmadığından, onu “canlı” adlandırdığını deyir.\nİyulun 4-də məhkəmədə hökm elan olunmazdan öncə hakim bəzi dəqiqləşmələrə ehtiyac olduğunu söyləyib.\nBu səbəblə məhkəmə istintaqı təzələnib. Hafiz Hacıyev və vəkilindən 100 minlik təzminat tələbini əsaslandırmaq istənilib.\nHafiz Hacıyev bildirib ki, onun nüfuzuna dəymiş zərbəyə görə 100 min manat çox aşağı məbləğdir: “Mən 110 minlik partiyanın sədriyəm, dörd dəfə prezidentliyə namizəd olmuşam. Mənə atdığı böhtanlarla, təhqirlərlə vurduğu ziyan ən ağır cinayətdir”.\nAslan İsmayılov isə son sözündə deyib ki, olmayan nüfuza zərbə də vurula bilməz: “Qərarı çıxaranda nəzərə alın ki, bu qərar tarixdə qalacaq. Sizə təqdim etdiyim sənədlərdə mənim haqqımda işlətdiyi söyüşləri də nəzərə alın. Mən bu canlı ilə hətta bir otaqda da olmaq istəmirəm”.\nBir neçə dəqiqəlik müşavirədən sonra elan olunan hökmə əsasən, CM-in 147.2 (ağır cinayətdə ittiham etməklə böhtan atma) maddəsiylə Aslan İsmayılova bəraət verilib. CM-in 148-ci (təhqir) maddəsiylə isə o, 1500 manat cərimələnib. Hafiz Hacıyevin 100 min manatlıq mülki iddiası təmin olunmayıb.\nHökm tərəflərdən heç birini qane etməyib. Hafiz Hacıyev jurnalistlərə bildirib ki, hökmdən narazı qalıb.\nAslan İsmayılov da apellyasiya şikayəti verəcəyini söyləyib: “Bu hökm göstərdi ki, ölkədəki hakimiyyət Hafiz Hacıyevə layiqdir”.\nPrezidentliyə namizədin öldürüləcəyi xəbərini verdilər\nXalq artistlərinin 500 minlik məhkəmə davası\nMehman Hüseynov Ali Məhkəməyə müraciət edib\nCahangir Hacıyevin kassasiya şikayəti təmin edilməyib\n“Ölkədə qanunlar yox, qaydalar işləyir”\nCahangir Hacıyevin işində 6 şahid Azərbaycandan çıxıb\nAslan İsmayılovdan ittiham: “O hakimlər ən yaramaz insanlardır”